Миржалол Қосимов: “Мен ўзимни кўрсатмоқчи эмасман, шунчаки сидқидилдан ишимни бажаряпман холос” - Zamin.uz\n16:03 / 22.09.2018\n“Бунёдкор” клубининг ҳозирги пайтда қийин шароитда тушиб қолгани ҳеч кимга сир бўлмаса керак. Шунга қарамасдан Миржалол Қосимов бошчилигидаги жамоанинг кўрсатаётган ўйини ва натижасини таҳсинга сазовор деб аташимиз мумкин. Тўғри, ҳали мавсум тугагани йўқ ва курашлар олдинда. Бироқ “Бунёдкор” деярли ўз тарбияланувчилари билан ҳам чемпионлик учун курашда иштирок этяпти. Бунда эса шубҳасиз Қосимовнинг ҳиссаси жуда катта. Бундай қийин шароитдаги жамоани бошқариш ва уни барқарорликда ушлаб туриш анча-мунча мураббийнинг қўлидан келмаслиги аниқ.\nБироқ Миржалол Қосимов мураббийлик салоҳиятини намойиш этган ҳолда ҳамон “Бунёдкор”нинг мавқеини сақлаб турибди. Куни-кеча унинг Ўзбекистон олимпия терма жамоасига бош мураббий этиб тайинлангани ҳам бежиз эмас. Унинг “Бунёдкор”да олиб бораётган ишлари ва меҳнатлари яққол намоён бўлиб турибди ва бундан кўз юмиб бўлмайди ҳам. Яқинда Андижонда Ўзбекистон Кубоги чорак финал доирасида мезбонларни 1:2 ҳисобида енгган “Бунёдкор” энди ярим финалда иштирок этади.\nТаъкидлаш жоизки, ушбу суҳбатдан сўнг Қосимов Ўзбекистон олимпия терма жамоасига бош мураббий этиб тайинланди. Аммо унинг “Бунёдкор” ҳақидаги фикрлари ҳеч кимни беэътибор қолирмаса керак.\n- Чемпионлик учун курашда “Локомотив”, “Пахтакор” ва “Навбаҳор” каби жамоаларнинг имкониятлари юқори баҳоланяпти. Аммо уларнинг орасида “Бунёдкор”нинг ҳам борлигини унутмаслик керак. Ҳозирги шароитдан келиб чиққан ҳолда жамоангизнинг бу борадаги имкониятини қандй баҳолайсиз?\n- Ҳамма нарса ўзимизнинг қўлимизда. Бунинг учун қандай ўйнашимизга боғлиқ. Юқори олтиликдаги ҳар бир жамоада медаллар учун имконият бор. Номлари келтириб ўтилган тўртта жамоа эса Осиё Чемпионлар лигасида иштирок этиш учун бор кучини ишга солишяпти. Бизнинг ҳам мақсадимиз чемпионат орқалими ёки Кубок орқалими, чемпионлар лигасига йўлланмани қўлга киритишдир.\n- Яқинда “Пахтакор” бош мураббийи Шота Арвеладзе Суперлиганинг ҳозирги форматига эътироз билдирди. Яъни, ёзги танаффусга 1-ўринга чиқиб, 3-ўринда қайтганини айтди. Умуман айтганда, ушбу форматга муносабатингиз қандай?\n- Агарда бу формат ҳақида иккита давра тугаганидан кейин айтилганида бу бошқа гап эди. Аммо ассоциация томонидан йилнинг бошида ҳар бир клуб раҳбарлари ва мураббийларига формат ўзгариши ҳақида айтилган. Шу боис бу ҳақида ҳамманинг хабари бор эди. Демак, бундан ҳайрон қолишга ҳожат йўқ. Масалан, биз ҳам янги формат асосида ўйнадик ва иккинчи босқичга ўтганда 4-ўринга тушиб қолдик.\n- Демоқчиманки, сиз бу борада жар солмаяпсиз...\n- Йўғ-е, жар солишнинг нима кераги бор? Ахир бизга чемпионат бошланишидан ҳаммаси маълум эди. Ҳали ҳеч нима йўқотилгани йўқ, мавсум тугашигача вақт бор. Олдимизда 9 та ўйин турибди. Ўз кучимизни ушбу ўйинлар орқали яна синаб кўрамиз.\n- Жамоада сизнинг қилаётган меҳнатларингиз асосий ўринга чиқмоқда...\n- Бу битта менинг меҳнатим эмас. Клубимизда қоровулдан тортиб президентигача барчанинг меҳнати бор.\n- Бундай шароитда ва бундай таркиб билан Миржалол Қосимов эплай олмайди деб гапиришганди. Ҳозирги пайтда эса “Бунёдкор” ва сиз ўз савиянгизни кўрсатяпсизлар...\n- Гап-сўзлар ҳеч қачон тугамайди. Бу – ҳаёт, кимгадир ош, мастава ёки андижонча ош ёқади. Ҳар бир инсоннинг гапига қулоқ солсак, ҳаёт ҳаёт бўлмай қолади. Муаммолар бўлиб туради. Доим ҳамма нарса бир текисда бўлавермайди. Авваламбор пулни эмас, балки ўйинни асосий ўринга қўйиш керак. Жамоамизнинг ўйинига келадиган мухлислар чиройли футбол кўришади. Шунинг учун ҳам биз мухлислар учун ўйнаймиз. Доим чиройли, ҳужумкор, томошабоп ва маъноли ўйин кўрсатишга ҳаракат қиламиз. Биз шу нарсани йўлга қўйдик. Муҳими, жамоамиз жуда аҳил.\n- Бошқа жамоаларга керак бўлмаган ва “Бунёдкор”га кераксиз футболчиларга айланган йигитларни яна қайтариб “ўйнатиб” юбордингиз. Ҳатто терма жамоа даражасигача чиқара олдингиз. Уларни қандай “уйғота” олдингиз?\n- Ҳаммаси оддий. Уларга оддий, инсон тушунадиган сўзларни айтаман. Осмондан олинган сўзлар эмас. Йигитларимиз нима учун ўйнашаётганини билишади. Уларнинг ўйинидан мухлислар хурсанд бўлишяпти ва ўзлари ҳам ўйинларидан мамнун бўлишяпти.\n- Ташқаридан қараганда, “Бунёдкор” гўёки ҳеч кимга керак эмасдек, аммо сизлар ниманидир исботлаш учун ҳаракат қилаётгандексизлар...\n- Четдан бировнинг хотини қиздек кўринади. Ҳа, ўзимизга яраша муаммоларимиз бор. Бу эса ҳеч кимга қизиқ эмас. Лекин муаммоларни ечишга ҳаракат қиламиз, ҳаёт эса давом этади.\n- Ўрнингизда бошқаси бўлганида бундай шароитда “Бунёдкор”ни эплай олмаслиги ҳам кўп таъкидланмоқда...\n- Буни билмайман. Элнинг оғзига элак тутиб бўлмайди.\n- Миллий терма жамоамизга бош мураббий этиб тайинланган Эктор Купер ҳақида фикрингиз қандай?\n- Фикрим ўша-ўша. Москва ҳам бир кунда қурилмаган. Шу боис ҳаммасига вақт керак. Купер дунёда танилган мураббий. Хоҳлаймизми-йўқми, у янги муҳитга келди. Шу боис албатта унга вақт керак. У футболимизни яхшилаб ўрганиши керак. Ўйлайманки, унга қийин бўлади. Аммо ҳаммасини вақти соати билан тўғрилаб олади.\n- Нима деб ўйлайсиз, миллий терма жамоамизнинг мураббийлар штабига ўзимизнинг бирор-бир мутахассисларимиз қўшилгани мақсадга мувофиқ бўлармиди?\n- У ўз ёрдамчилари билан келган. Балки бирор мураббийимиз штабидан ўрин олганида фойдаси теккан бўларди.\n- Яхши футболчидан яхши мураббий чиқмайди деб кўп айтишади. Аммо бу сўз сизга нисбатан айтилган эмасдек...\n- Четда туриб олиб гапириш осон, чунки тилнинг суяги йўқ. Футбол ҳам бир санъат. Қўлда эмас, оёқда ўйналади. Футболда майда-чуйда нарсалар бўлмаслиги керак.\n- Лекин ҳозирги қийин шароитда ҳам мураббий сифатида ўзингизни кўрсатиш учун иштиёқингиз кучли, тўғрими?\n- Мен ўзимни кўрсатмоқчи эмасман, шунчаки мураббий сифатидаги ўз ишимни сидқидилдан бажаряпман холос.\n- Шунчаки, маълум танаффусдан кейин катта иштиёқ билан қайтгандек кўриняпсиз-да?!\n- Билмадим, буниси энди сизларга ҳавола. Ҳар холда четдан туриб кузатиш осон.\n6-01-2019, 18:58, Спорт\nРасман! Миржалол Қосимов АГМК бош мураббийи!\n24-12-2018, 18:40, Спорт\n22-09-2018, 10:53, Спорт\nҚосимов яна “Бунёдкор”да иш бошлаши мумкин\n18-04-2017, 15:33, Спорт


ССВ: Коронавирус қурбонлари сони 780 нафардан ошди\n20 май 2022, Тошкент вақти: 02:56\nЎзбекистонда ўтган кеча-кундузда, Соғлиқни сақлаш вазирлиги маълумотига кўра, коронавирус юқтириб олган беморлардан яна уч нафари вафот этди. Бу билан мамлакатда COVID-19 қурбонлари сони камида 781 нафарга етган.\nВазирлик 2020 йилнинг сентябрь ойидан буён коронавирус важидан вафот этганларнинг қайси ҳудуддан экани ва уларнинг ёши тўғрисидаги маълумотларни тақдим этмай келмоқда.\nССВ қайдича, Ўзбекистонда коронавирус инфекцияси қайд этилганлар сони, 14 июль ҳолатига кўра, 117 минг 409 нафарга етган.\nСешанба куни мамлакат бўйлаб барча ҳудудларда 491 нафар киши коронавирусга чалинган. Айни пайтда кеча яна 319 нафар кишида пневмония аниқланган.\nВазирлик ўтган кеча-кундузда Қорақалпоғистон Республикаси, Бухоро, Жиззах, Қашқадарё, Навоий, Наманган, Сирдарё, Сурхондарё, Фарғона, Хоразм, Тошкент вилоятлари ва Тошкент шаҳрида жами 528 киши тузалиб, соғайганларнинг умумий сони 112 минг 546 нафарни ташкил этганини маълум қилган.


Асакалик ёш ихтирочилар | Ўзбекистон "Адолат" социал-демократик партияси\nАсакалик ёш ихтирочилар\n12 Июнь, 12:26 • Андижон вилояти, Партия лойиҳаси, Янгиликлар • 194 марта кўрилди • Комментариев к записи Асакалик ёш ихтирочилар нет\nАсакалик ёшлар орасида истиқболли лойиҳалари билан тенгдошларига ўрнак бўлаётган ихтирочилар кўпчиликни ташкил этади. Ўзбекистон “Адолат” СДПнинг “Талабаларнинг кичик инновацион корхонаси” лойиҳаси доирасида тумандаги хизмат кўрсатиш касб-ҳунар коллежида ташкил этилган кўргазмада ҳам бу ўз ифодасини топди.\nТақдим этилган 30 дан ортиқ лойиҳаларнинг ҳар бири эътиборли. Айниқса, энергияни тежовчи қурилмалар, автомобилъ эхтиёт қисмлари ва саноатда қўлланиладиган замонавий технологияларга қаратилган ишланмалар иштирокчиларда қизиқиш уйғотди, мутахассислар томонидан юқори баҳоланди. Бу амалдаги Фаол тадбиркорлик, инновацион ғоялар ва технологияларни қўллаб-қувватлаш йилида белгиланган вазифалар ижросига алоҳида эътибор қаратилаётганининг натижаси демакдир.\n— Бугунги тадбир биз учун тажриба алмашиш ва лойиҳаларимизнинг баҳосини билиш имконини берди, -дейди иштирокчи Ҳаётбек Исмоилов.-Устозларим ёрдамида икки йилдан буён уй шароитида меваларни қуритадиган машина устида ишладим. У электр энергияси ва қўл кучи ёрдамида ишлатилади. Кунига 200-250 килограмм мевани қуритиш мумкин. Бугун лойиҳам юқори баҳоланганидан хурсандман.\nМазкур коллежнинг битирувчилари Нуриддин Турсунбоев ва Элмурод Султоновларнинг тежамкор энергия қурилмаси ва автомобилларнинг резина жихозлари ҳам мутахассислар эътиборини тортди. Уларни амалиётга тадбиқ этишга тавсия берилди.\nТадбир якунида ёшларнинг ташаббусларини қўллаб-қувватлаш мақсадида имтиёзли кредитлар бериш юзасидан молия муассасаларига таклифлар билдирилди.\nАсакалик ёш ихтирочилар was last modified: Июнь 12th, 2018 by matbuot\n« Қувасойлик уюшмаган ёшлар Қўқон шаҳрига саёҳат қилишди Мезон – жозибадор ғоялар эмас, балки амалий ишлардир »


Мирзиёев Тошкентда қуриладиган 183 та турар-жой лойиҳаси билан танишди (ФОТО)\n21 октябр 2020, Тошкент вақти: 02:10\nПрезидент Шавкат Мирзиёев 7 март куни Тошкентда 2022 йилгача қуриладиган иншоотлар ва инвестиция лойиҳаларига бағишланган махсус йиғилиш ўтказди.\nЙиғилишдан маълум бўлишича, кейинги 3 йил ичида мамлакат пойтахтида бузилиш ва қурилишлар кенг кўламда давом этади.\nПрезидент матбуот хизматининг хабар қилишича, Тошкентда 2020-2022 йилларда умумий қиймати 9 миллиард 884 миллион долларлик 762 та инвестиция лойиҳасини амалга ошириш режалаштирилган.\n7 март кунги йиғилишда ҳар бир туман мутасаддилари ўз ҳудудидаги лойиҳаларни президентга тақдим қилди.\nЛойиҳалардан 122 таси давлат дастури, 640 таси эса ҳудудий инвестиция дастурлари доирасида амалга оширилиши айтилмоқда.\nРасмий хабарга кўра, саноат соҳасида 1 миллиард 890 миллион долларлик 242 та, хизмат кўрсатиш йўналишида 4 миллиард 966 миллион долларлик 337 лойиҳани амалга ошириш мўлжалланган.\nЯна 3 миллиард 328 миллион долларлик лойиҳа асосида 183 та турар-жой объектини қуриш кўзда тутилган.


Mening fikrim - 2019 йилда Ўзбекистон солиқ сиёсатида тарихий ўзгаришлар даври бўлади\n2019 йилда Ўзбекистон солиқ сиёсатида тарихий ўзгаришлар даври бўлади 5509\nТўйлар борасида қатъий нормалар ўрнатилмайдиган бўлди 4824\nТуризмни ривожлантириш борасидаги ишлар “Ҳукумат соати”да муҳокама этилди 4094\nМақоми ошган ўқитувчи — таълим сифатининг индикатори 3828\n2020 йилдан бошлаб тез тиббий ёрдам хизмати авиация техникаси билан таъминланади 3536\n2019 йилда Ўзбекистон солиқ сиёсатида тарихий ўзгаришлар даври бўлади\nЁхуд жорий йил 1 миллион сўм қўлига олган ходим 2019 йилдан қанча ойлик олиши ҳақида мутахассис фикрлари\n2019 йилда Ўзбекистон солиқ сиёсатида тарихий ўзгаришлар даври бўлади. Гап шундаки, Президентимизнинг 2018 йил 29 июндаги “Ўзбекистон Республикасининг солиқ сиёсатини такомиллаштириш концепцияси тўғрисида”ги фармони қабул қилинди. Бу концепция доирасида 2019 йил 1 январдан бошлаб солиқ сиёсатида мутлақо янги тизим жорий этилади.\nТизимда қандай янгиликлар, ўзгаришлар бўлиши кутилмоқда?\nДавлат солиқ қўмитаси Жамоатчилик билан алоқалар ва ҳуқуқий ахборот бўлими давлат солиқ катта инспектори Акмал Назаров бу ҳақда ЎзА мухбирига қуйидагиларни сўзлаб берди.\n– Солиқ солишнинг соддалаштирилган тартиблари давлат бюджети ва маҳаллий бюджетлар даромадларини оширишга, солиқ қонунчилигини соддалаштириш, инсофли солиқ тўловчиларнинг ҳуқуқлари ва қонуний манфаатлари ҳимоясини кучайтиришга қаратилгани билан аҳамиятлидир, – дейди А.Назаров. – Энди бевосита 2019 йил 1 январдан солиқ тизимида кутилаётган ўзгаришлар ҳақида тўхталадиган бўлсак, солиқ ислоҳотлари концепциясига мувофиқ Жисмоний шахслар даромадини солиққа тортишни такомиллаштириш мақсадида барча фуқаролар учун жисмоний шахслардан олинадиган даромад солиғининг ягона ставкаси 12 фоиз миқдорида жорий этилмоқда.\nМеҳнатга ҳақ тўлаш жамғармасига солиқ юкини камайтиришнинг яна бир тадбирларидан бири, бу – ягона ижтимоий тўлов ставкаларининг 25 фоиздан 12 фоизгача камайтирилиши бўлди, бунда бюджет ташкилотлари ва давлат улуши 50 фоиздан юқори ташкилотлар учун татбиқ қилинмайди. Натижада солиқ тўловчилар ихтиёрида қоладиган маблағлар 2,9 триллион сўмни ташкил қилади.\nФуқароларнинг меҳнатга ҳақ тўлаш туридаги даромадларидан фуқароларнинг бюджетдан ташқари Пенсия жамғармасига суғурта бадалларини (ставкаси 8 фоиз) бекор қилинади.\nАйтайлик, мактабгача таълим муассасаси тарбиячисига 1 миллион 908 минг сўм иш ҳақи ҳисобланса, солиқлар ва тўловлар ушлаб қолинганидан сўнг 1 миллион 520 минг сўм қўлига олган. 2019 йилдан эса ушбу тарбиячи 1 миллион 680 минг сўм ойлик олишни бошлайди.\nФойда солиғи тўловчиларга солиқ юкини камайтириш, инвестициялар миқдорини ошириш учун қулай шарт-шароитлар яратиш мақсадида:\n– тижорат банклари учун фойда солиғи ставкаси 22 фоиздан 20 фоизгача;\n– корхона ва ташкилотлар учун 14 фоиздан 12 фоизгача;\n– дивиденд ва фоиз кўринишидаги даромадлар учун 10 фоиздан 5 фоизгача камайтирилади.\nБу эса солиқ тўловчилар ихтиёрида 582 миллиард сўм маблағ қолдириш имконини беради.\nЮридик шахсларнинг айланмасидан (тушуми) ундириладиган давлат мақсадли жамғармаларига мажбурий ажратмалар бекор қилинмоқда. Бу ажратма 15 фоиз рентабеллик билан ишлайдиган корхона учун 21,3 фоизлик фойда солиғи билан тенгдир. Демак, фойда солиғи ставкаси билан бирга умумий солиқ юкининг камайиши қарийб 23,5 фоизни ташкил қилади. Бунинг ҳисобига республика бўйича солиқ тўловчиларнинг кўрадиган фойдаси 5 триллион сўмдан ортиқни ташкил қилади.\nСолиқ солишнинг соддалаштирилган режимидаги солиқ тўловчиларга солиқ сиёсатини такомиллаштиришнинг салбий таъсирини камайтириш мақсадида юридик шахсларнинг мол-мулкига солинадиган солиқ ставкаси 5 фоиздан 2 фоизгача пасайтирилмоқда. Йиллик айланмаси 1 миллиард сўмгача бўлган микрофирма ва кичик корхоналар учун ягона солиқ тўлови ставкаси 5 фоиздан 4 фоизгача камайтирилмоқда. Яъни ҳақиқатан ҳам кичик корхона бўлган тўловчилар учун бир йиллик солиқ тўлови суммаси 10 миллион сўмгача камайиши мумкин.\nЙиллик айланмаси 100 миллион сўмгача бўлган якка тартибдаги тадбиркорлар учун қатъий белгиланган солиқ ставкалари 13-40 фоизга камайтирилади. Йиллик айланмаси 100 миллион сўмдан юқори ва 1 миллиард сўмгача бўлган якка тартибдаги тадбиркорларга айланмадан 4 фоизлик ставкада солиқ тўлашга ўтказиш йўли билан қатъий белгиланган солиқ бекор қилинади.\n2019 йил 1 январдан бошлаб, ўтган йил якунлари бўйича йиллик айланмаси (тушуми) 1 миллиард сўмдан ошган ёки йил давомида белгиланган чегаравий миқдорга етган корхоналар умумбелгиланган солиқларни тўлашга ўтказилади.\nЭндиликда ҳар бир туман (шаҳар)даги корхоналар вакиллари Давлат солиқ инспекциясига таклиф этилиб, малакали мутахассислар томонидан махсус ўқув машғулотлари ўтказилади. Шунингдек, “Солиқ-сервис” давлат унитар корхонаси масъул ходимлари бухгалтерлари мавжуд бўлмаган хўжалик субъектларига электрон ҳисобварақ-фактураларини юритиш қоидаларини ўргатади.\nУмумбелгиланган режимда солиқ тўлашга ўтаётган ҳар бир корхонага ҳудудий давлат солиқ хизмати органларидан ходимлар бириктирилиб, биринчи маротаба топшириладиган ҳисоботлар ёки тўлдириладиган электрон ҳисобварақ-фактуралари биргаликда амалга оширилади ҳамда 2019 йил давомида бевосита амалий ёрдам кўрсатиб борилади.\nСирасини айтганда, солиқ тизимидаги бу каби ўзгаришлар аҳоли даромадларини ошириш, тадбиркорликни ривожлантириш ҳамда қулай ишбилармонлик муҳитини шакллантиришга хизмат қилади.\n| 5509 06.11.2018


Доллар «ишқибозлари» қаерда кўп? - Андижоннома\nДоллар «ишқибозлари» қаерда кўп?\nМарказий банк ўтган йилда сотилган ва харид қилинган хорижий валюта тўғрисида маълумотларни маълум қилди, деб хабар қилди Sputnik мухбири.\n2017 йил сентябрь-декабрь тижорат банклари томонидан жисмоний шахслардан 854 миллион долларни сотиб олинган.\nСоҳа мутахассислари "Аҳолидан хорижий валютани солиб олиш операциялари асосий улуши Тошкент — 32 %, Самарқанд — 10 %, Фарғона — 9 %, Андижон — 8 %, Наманган — 7 % тўғри келади", дея таъкидлашди.\nЎзбекистон банклари аҳолига 56 миллион доллар сотишган. Бу жараён тўрт ой давомида доимий ижобий динамикага эга бўлди: сентябрда — 3,9 миллион доллар, октябрда — 11,9 миллион доллар, ноябрда — 17,8 миллион доллар, декабрда — 22,3 миллион доллар.\n"Чет эл валютасини жисмоний шахсларга сотиш ҳажмининг ойма-ой ўсиши, импорт қилувчи хусусий тадбиркорларнинг норасмий бозордан банк секторига ўтиши билан изоҳланади, уларнинг умумий сотишдаги улуши 60 % ёки 33,5 миллион долларни ташкил қилди", — дея маълум қилишди МБда.\nАҳолидан хорижий валютани сотиб олиш операцияларининг асосий улуши Тошкент (32 %), Самарқанд (10 %), Фарғона (9 %), Андижон (8 %), Наманган (7 %)га тўғри келганлиги билдириляпти.\nБанкларда доллар сотиб олиш бўйича етакчи бўлган ҳудудлар бу: Тошкент — 48 %, Тошкент вилояти — 12 %, Наманган ва Фарғона — 9 %, Хоразм — 7 %.


«Ливерпуль»-«Бавария» Сарҳисоб (Эркин Ғайбуллаев блоги)\n20 февраль, 2019, 06:15 738\nТеглар:Бавария | Ливерпуль\nБугунги ўйинда ёдда қолган 5 воқеани таҳлил қиламиз.\n«Ливерпуль» ҳамда «Бавария» ўртасидаги Энфилддаги учрашувда ҳисоб очилмади.\n«Бавария» ҳимоячилари Никлас Зюле ва Хуммелс «Ливерпуль» нинг ҳужум учлигига ҳимоя қандай бўлиши кераклигини кўрсатиб қўйишди.\nКовачнинг тактикаси иш берди. У тўпни ярим ҳимоячилари назорат қилишини хоҳлади. Амалда шундай ҳам бўлди. Бу эса ўйиннинг майдон марказида бўлишини таъминлаб, Клопп жамоаси учун хавфли вазиятлар содир этишда қийинчиликларга олиб келди. «Ливерпуль» устози кейинги ой жавоб учрашувида анчагина тер тўкиши аниқ.\n«Бавария» эгиляпти, лекин синмаяпти!\n«Бавария» клубини йиллар давомида кўп кузатганмиз. У хоҳ Клопп бўлсин, ёки Бенитеc Англияга ташриф буюриб, доим ўзини йўқотиб қўйган. Бу сафар ундай бўлмади. Амалдаги Германия чемпионлари ўз ўйинларини кўрсата олишди, футболчилар бир-бириларини сўзсиз тушуна олишди.\nНойер, Хуммельс ва Киммихлар ҳимояда бир бирига тўп узатишлари, ноқулай ва хавфли вазиятга тушиб қолишларини билсада, нореал босиқлик билан, ҳайиқмасдан тўп узатишди.\nТўпсиз ўйнашда ҳам Бундеслига чемпионлари худди мустаҳкам девордек ҳаракат қилишди. Улар Европанинг энг кучли ҳужум учлигига ўз жарима майдонларида ҳеч қандай имкониятлар қолдиришмади.\nМана шундай ишончли ўйин эвазига улар Англиядан 0:0 ҳисобидаги ўзлари учун яхши бўлган натижа билан қайтишди. Жавоб ўйинида биз бошқа «Бавария»ни кўришимизга шубҳа йўқ.\n«Ливерпуль»нинг«ғариб» ҳимояси бардошли чиқди.\nГнабри, Коман, Левандовски каби ҳужумчиларга қарши ван Дейксиз ўйнаши керак бўлганини билган «Ливерпуль» мухлислари ҳатто футболчи ва мураббийлари ҳам анчагина хавотир олишгани аниқ.\nФабиньо ўйиндан-ўйинга кучайиб бормоқда, аммо у ҳақиқий марказий ҳимоячи ўрни учун «яралмаган».Шундай вазиятда Матипнинг ишончли ўйини уни асосий «фигура»га айлантириб қўйиши мумкин.\nСешанба оқшомида бўлиб ўтган учрашувда, «Ливерпуль» ҳимоячилари ван Дейкни ўрнини билдиришмади. Улар Левандовскини тўпга уч мартадан кўпроқ тегишига қўйишмади, унинг ҳаракатларини бутунлай чеклаб, жарима майдонида якуний зарба ёки тўп узатишларни «кесиб» қўйишни уддалашди. Клопп бугунги ўйин учун ҳимоячилари билан фахрланса арзийди.\nЭнди Робертсон ва Трент Александер-Арнольд Команни «ёпиш»да анча тер тўкишди, Гнабри ҳам «Ливерпуль» қанот ҳимоячиларини жуда кўп синовдан ўтказди.\n. «Қизиллар» ҳам ҳимоядаги ишончли ўйин сабаб немис чемпионларидан гол «қабул қилиб» олишмади. Жавоб учрашувида, меҳмонда урилган гол эвазига «Ливерпуль»да имкониятлар юқори бўлиши мумкин.\n«Бавария»да жавоб ўйини олдидан муаммо\nҲеч ким биринчи бўлимда Киммихдан кўп дарвозага тўп тепмади (3) ва ҳеч ким ҳаводаги курашда ундан устунроқ ҳаракат қилмади. 24 ёшли футболчи Мане ёки Салoҳга «чақирув» ташлади.\nАммо немис ўйинчиси 27 дақиқада Мане ҳужумга ўтиб кетаётганда уни тўхтатиб қолиб, сариқ карточка билан жазолангани унинг ижобий ҳаракатига кичик «доғ» туширди.\nАжойиб ўйин намойиш этган Киммих кичик бир хатоси билан бу ўйинда жамоасига фойда келтиргандир, аммо Ковачни жавоб учрашуви олдидан «бош оғриғига» дучор қилди. Сабаби у мартда бўладиган жавоб учрашувини ўтказиб юборади, унинг ўрнига мураббийда ўнг қанот ҳимояси учун ягона танлов - Рафинья бўлади.\n«Ажойиб учлик»ка қарши ўйиндан олдин, биттагина вариант билан қолган Ковач бундан хурсанд бўлмагани аниқ. Устига-устак ўша вазиятда Киммих вазиятга аралашмаса ҳам бўлар эди, сабаби Хави Мартинес ундан яқинроқда қаршиликка тайёр эди.\n«Ливерпуль» ўйинчисидан яна бир «спектакль»\nХендерсон ҳеч қачон ярим куч билан ўйнамайди. Англия термаси негадир унга тўғри баҳо бермайди. Кучига ишонишмайди. Мана бу ўйинда биз яна бир бор унинг нималарга қодирлигини кўрдик.\n28 ёшли ўйинчига бугунги ўйин бўйича ҳеч кимда савол ва эътирозлар йўқ! У тўртта зарба йўлига чиқди, уч бора юқоридаги курашда ғолиб чиқди. Бугун қизил кийимдагилардан ҳеч қайсиси ундан ҳеч жабҳада устун келмади. Хендерсон 83 фоиз тўпни узатишда аниқлик кўрсатди, курашларда ва узатишлардан умумий 78 бора тўпни қабул қилиб олди.\nКлопп жамоаси сардорининг тажрибаси ва ўйинни кўра олишига ишонади. Жавоб учрашувида ҳам унинг тажрибаси иш бериши шубҳасиз.\nМеҳмонга боришни ёқтирмайдиган инглизлар\n«Ливерпуль» Чемпионлар Лигаси гуруҳ босқичида учта ўйинни ютқазганлигини ҳисобга оладиган бўлсак, Клопп ва унинг жамоаси «Альянс-Арена» стадионида ғалаба қозониш учун 2 марта кўпроқ тер тўкишлари керак.\nАфсуски, «қизиллар» «Бавария» учун ижобий бўлган нурсиз дуранг қайд этишди. Бундай натижада албатта немис клубининг ишончли ҳимоясининг ҳиссаси катта.\nДурангдан олдин жуфтликда «Ливерпуль»нинг имкониятини юқори баҳолаганлар, ўйиндан сўнг ўз фикрларини ўзгартиришларини айтишмоқда. Баъзилари ҳали ҳам «қизиллар»да имкониятнинг юқорилигини таъкидлашяпти.\n«Бавария» ўз уйида анчагина хотиржам ва ишончли ўйнайди. «Ливерпуль» меҳмонда «довдираб» қолмоқда. Хуллас, Клоппнинг мақсади жиддий бўлса, у мана шу иккита одатни бузишига тўғри келади.\n"Бавария" - "Ливерпуль" 1:3 (видео)\nЕЧЛ. "Ливерпуль" Мюнхенда "Бавария"ни мағлуб этди ва 1/4 финалга чиқди\nНойер "Бавария" тарихига кирди


ХРОНИК СУРУНКАЛИ ИЧ ҚОТИШИ\nИЧ ҚОТИШИ – деб икки ва ундан ортиқ суткада ичи келмаётган, дефекация актида қийналадиган ва ичакларини охиригача бўшамаганини хис қилинадиган холатларда айтилади. Хар куни, тез-тез лекин оз миқдорда ахлат ажратадиган холатларга хам ич қотиши деб қаралади. Ич қотиши - хазм тизимининг кенг таркалган бузилишларидан бири хисобланиб, алохида касаллик бўлиб хам, бошқа бир касалликнинг белгиси бўлиб хам келиши мумкин. Ич қотиши барча ёшдаги одамларда учраб, бир марталик ва хроник бўлиши мумкин.\nИчи қотаётган одамларда қуйидаги холат кузатилади.\n• Ичакларда сувни тез сўрилиши;\n• Ахлатни қаттиқлашуви;\n• Ичак перистальтикасини пасайиши;\n• Ахлат чиқаргандан сўнг хам ичаклари бўшамаганини хис қилиш;\n• Ичакларни жуда кам бўшаши (48 соатдан кўпга чўзилиши);\n• Ахлатнинг қуруқ, қаттиқ ва зичлиги, анал тешикни шамоллаши ва шикастланишига олиб келиши;\n• Ахлатнинг суткалик хажмини етарли эмаслиги ва уни кичик-кичик порциялар билан келиши;\n• Жуда кучли кучаниш ва ахлатни чиқара олмаслик;\n• Ичакнинг секретор фаолиятини камайиши.\nНормада катта ёшдаги одамларда суткасига 2-3 мартагача, энг ками 2 суткада 1 маротаба ич келиши лозим. Бу холат айрим физиологик омиллар ва патологик сабаблар хисобига ўзгариши мумкин. Агар ич келмаслиги ноқулайлик туғдирмаса, ахлатда йиринг, қон, шилимшиқли аралашмалар бўлмаса – бу холат норма хисобланади.\nИч қотиши сабаблари:\n• Кам харакатлик;\n• Овқатланиш рациони ва режимини бузилиши;\n• Суюқликни етарли миқдорда ичмаслик;\n• Стресс, кўрқув холатлари;\n• Доимий саёхатлар ва кўчиб юришлар;\n• Қаттиқ иш графиги ва бошқалар;\n• Ич сурувчи препаратларни нотўғри қўллаш.\nИч келишини бузилиши шунингдек, «асабийлашган ичак синдромида» кузатилиб, бунда ичаклар перистальтикасини бузилиши ва ахлат чиқариш частотасини ўзгариши, аввал понос, кейин запор холатларини алмашиниб туриши билан характерланади.\nИч қотишига жаррохлик аралашуви талаб этиладиган холатлар хам сабаб бўлиши мумкин. Бу ичак тутилиши бўлиб, ичаклар бўшлиғини спайка ва чандиқлар, ўсмалар, ичак гельминтлари ёки ичак бурилишлари хисобига ривожланади.\nХроник ич қотишининг сабабларидан яна бири ахлат чиқариш олдидан қўрқув хисси хисобланиб, у ич келиши вақтида кучли оғриқларга сабаб бўлувчи айрим касалликлар натижасида кузатилади. Буларга геморрой, тўғри ичак ёриқлари ва парапроктит (тўғри ичак атрофидаги клетчаткани яллиғланиши) киради.\nХроник ич қотишлари турлари\n• Невроген тури –нейро-рефлектор фаолиятни бузилишидан келиб чиқади;\n• Алиментар – нотўғри овқатланишдан келиб чиқади;\n• Токсик – интоксикация хисобига ривожланади;\n• Ятроген – айрим дори воситаларини қабул қилиш натижасида ривожланади;\n• Психоген – одамнинг психик ва эмоционал холати бузилишидан ривожланади;\n• Механик – ичак йўлларидаги механик тўсиқлар натижасида ривожланади (полип, аномалия, чандиқ);\n• Проктоген – кичик чаноқ сохасидаги мускулатура ишини бузилишидан келиб чиқади;\n• Аноректал оғриқли тури – геморрой, тўғри ичак ёриғи натижасида ривожланади.\nБолаларда ич қотиши\n• Аллергия. Сут ва унинг махсулотларига нисбатан аллергия кузатилса эмизикли она ўз рационидан барча сут махсулотларини, тухум, балиқ, ёнғок ва бошқа аллергенларни олиб ташлаши керак. Агар бола сунъий овқатлантирилаётган бўлса ота-она врач педиатр билан маслахатлашиб бола учун сутсиз пархез танлайди.\n• Лактаза етишмовчилиги. Бу холатларда бола рационига пребиотиклар қўшилиши керак.\n• Мактабгача ва мактаб ёшидаги болаларда ич қотиши бўлса, уларга доимий жисмоний фаоллик, гигиеник қоидаларга амал қилишлик, шу жумладан, куннинг маълум бир вақтида хожатга боришга одатлантириш талаб этилади.\nКатта ёшдаги одамларда ич қотиши сабаблари тез толиқиш, иштахани сусайиши, тери билан боғлиқ муаммолар, уйқуни бузилиши, кўнгил айниши ва бошқалар бўлиши мумкин. Уларни икки гурухга ажратиш мумкин:\nПатологик сабаблар: гипотиреоз, қандли диабет, захарланишлар, Паркинсон касаллиги, ичак тутилиши, церебрал паралич, семизлик ва бошқалар.\nНопатологик сабаблар: нотўғри овқатланиш, хомиладорлик, физик мехнатни камлиги, айрим дориларни қабул қилиш, овқат рационида клетчаткали махсулотларни камлиги.\nКекса одамларда ич қотиши. 70 ёшдан ортган қарияларда ич келишини бузилиши сабаблари қуйидагилар:\n• Сувни кам ичиш;\n• Овқат рациони сифатини бузилиши;\n• Кам харакатланиш;\n• Бошқа касалликларни мавжудлиги;\n• Дори воситаларини кўп ичиш.\nИч қотишини даволаш методикаси:\n• Овқатланиш рационини кўриб чикиш, унга клетчаткага бой махсулотларни қўшиш;\n• Жисмоний фаолликни кучайтириш;\n• Стрессни бошқариш ва кун тартибини ўзгартириш;\n• Мутахассисга бориб ич қотиши сабабларини аниқлаш ва даво чораларини белгилаш.\nАвгуст 17, 2017 8319 3 Рукн ГАСТРОЭНТЕРОЛОГИЯ\nАвг 17, 2017 43278\nАвг 21, 2017 38597\nОкт 19, 2017 34751\nСен 27, 2017 28759\nАвг 22, 2017 28608\nНоя 24, 2017 21752\nОкт 01, 2017 20125\nАвг 22, 2017 18393\nАвг 17, 2017 17330\nАвг 21, 2017 16923\nСен 02, 2017 16291\nОкт 19, 2017 15546\nСен 02, 2017 14138\nАвг 27, 2017 13985\nНоя 27, 2017 13976\nАвг 17, 2017 12590\nАвг 17, 2017 12533\nАпр 25, 2018 12438\nАвг 20, 2017 12271\nОкт 31, 2017 12126\nАвг 20, 2017 11653\nАвг 22, 2017 10697\nНоя 26, 2017 10287\nСен 10, 2017 10112\nАвг 27, 2017 9850\nСен 21, 2017 9809\nАвг 26, 2017 9471\nАвг 31, 2017 9190\nОкт 17, 2017 8840\nСен 06, 2017 8828\nИНФЕКЦИОН ХАСТАЛИКЛАР ( 25 )


"Мирзиёев ислоҳотларига баҳо бериш" учун Тошкентга келган АҚШ мулозими фаоллар билан учрашди\n05 август 2020, Тошкент вақти: 06:13\nАҚШ Давлат котиби ёрдамчисининг биринчи ўринбосари, Жанубий ва Марказий Осиё бўйича элчи Элис Уэллс.\n1 февраль куни АҚШ Давлат котиби ёрдамчисининг биринчи ўринбосари, Жанубий ва Марказий Осиё бўйича элчи Элис Уэллс Тошкентда фуқаролик жамият вакиллари билан учрашди. Бу ҳақда Озодликка учрашувда иштирок этган журналист Абдураҳмон Ташанов хабар қилди.\n“Давлат департаментининг юқори мартабали мулозими, асосан, президент Мирзиёев сиёсатининг фуқаролик жамияти вакилларига дахлдор қисми, муаммолар ва яқин истиқболда кутилаётган вазият билан қизиқди. Биз мамлакатдаги ижобий қадамлар, шунингдек, долзарб муаммолар ҳақида гапириб бердик”, дейди Абдураҳмон Ташанов.\nАбдураҳмон Ташановнинг таъкидича, "америкалик меҳмонларда президент Мирзиёев ташлаётган қадамлардан қониқиш, уни қўллаб-қувватлашга рағбат сезилган".\nШунингдек, журналистга кўра, Элис Уэллс Ўзбекистон Ташқи ишлар вазири Абдулазиз Комилов, Ўзбекистон Олий Мажлиси Сенати раисининг биринчи ўринбосари Содиқ Сафоев ва Ўзбекистон Президентининг Афғонистон бўйича махсус вакили Исматилла Эргашев билан учрашган. Айни пайтда Элис Уэллснинг президент Мирзиёев билан учрашуви ҳақида ҳозирча маълумот йўқ.\nАҚШ Давлат департаменти жорий йил 29 январида Элис Уэллснинг Тошкентга ташрифидан мақсад “президент Шавкат Мирзиёев томонидан эълон қилинган ислоҳотларнинг амалга оширилиши жараёнидаги прогрессни кузатишдир” деган эди.\nҚуйида Абдураҳмон Ташанов билан суҳбатни тинглашингиз мумкин:\nЯнварь ойи бошларида Вашингтонга сафар қилган Ўзбекистон ташқи ишлар вазири Абдулазиз Каримов президент Дональд Трампнинг хавфсизлик бўйича маслаҳатчиси Макмастер билан учрашган эди.\nМирзиёев ва Трамп ҳокимиятга келганидан бери 2017 йилда икки марта –май ойида Саудия Арабистонида ўтган саммит ва Нью-Йоркда сентябрь ойида ўтган БМТ Бош Ассамблеяси доирасида учрашган, лекин юзма-юз музокаралар ўтказмаган.


Вашингтон Исломободга берилажак ёрдамни қисқартириши мумкин\nАҚШ Мудофаа вазири Леон Панетта Ал-Қоиданинг янги раҳбари Айман Ал-Завоҳирий Покистоннинг Афғонистонга чегарадош қабилалар яшайдиган минтақасида яширинганига ишонади.\nОбама маъмурияти Покистон ҳарбийларига кўрсатилаётган ёрдамнинг бир қисмини тўхтатиши мумкин.\nАҚШнинг уч нафар юқори лавозимли расмийсига асосланиб Ню Йорк Таймс газетасининг ёзишича, Қўшма Штатлар Покистонга берилажак 800 миллион долларлик ёрдам ва техникани тўхтатиб қолади ёки бекор қилади. Бу Покистонга ваъда қилинган икки миллиард долларлик ёрдамнинг бир қисмидир.\nРасмийлар айтганига асосланиб газетанинг хабар қилишича, агар муносабатлар яхшиланса ва Покистон жанггариларга қарши курашда кўпроқ чоралар кўрса, ёрдам кўрсатилиши давом этиши мумкин.\nЭслатиб ўтамиз, АҚШ махсус кучлари 2 май куни Покистон ҳарбий академияси яқинида жойлашган Абботободдаги Ал-Қоида лидери Усама бин Ладин яшаётган уйда рейд ўтказган.\nБу "Покистон расмийлари Бин Ладиннинг яширинишига ёрдам берганми?" деган саволни ўртага чиқарди.\nСўнгги ҳафталар давомида Покистон ўз ҳарбийларини тайёргарликдан ўтказаётган 100 дан ортиқ америкалик инструкторни ватанига қайтариб юборди.\nШунингдек, Исломобод АҚШ Марказий разведка бошқармаси пилотсиз самолётлар ёрдамида жанггариларга ҳаводан зарбалар беришда фойдаланаётган базани ҳам ёпиш билан таҳдид қилган.\nАйни пайтда, 9 июл куни Афғонистонга кутилмаган ташриф билан борган АҚШ Мудофаа вазири Леон Панетта Ал-Қоиданинг янги раҳбари Айман Ал-Завоҳирий Покистоннинг Афғонистонга чегарадош қабилалар яшайдиган минтақасида яширинганига ишонишини айтди.\nПанетта, агар Ал-Қоида ва унга алоқадор гуруҳларнинг йигирмага яқин лидери қўлга олинса ёки йўқ қилинса, Ал-Қоиданинг “стратегик мағлубияти” яқин эканини таъкидлади.\nАҚШ Мудофаа вазири сифатида илк бор Афғонистонга борган Панетта Кобулга борган заҳоти журналистларга Ал-Қоиданинг бошқа раҳбарларини нишонга олиш кучайтирилиши кераклигини урғулади.\n1 июл куни Роберт Гейтс ўрнини эгаллаган Панеттанинг Кобулга сафари чоғида Афғонистон президенти Ҳамид Карзай билан учрашишни режалаган. Музокара чоғида НАТО назоратидаги ҳудудларда хавфсизликни таъминлаш вазифаси июл ойида Афғонистон кучлари зиммасига топширилиши билан боғлиқ масалаларни муҳокама қилиниши кутилмоқда.\nАҚШдан жўнаб кетишидан олдин мухбирлар билан учрашган Леон Панетта хавфсизликни таъминлаш вазифаси Афғонистон кучларига топширилишидан олдин кўп ишлар амалга оширилиши кераклигини айтди.\n- Менимча, бизнинг асосий вазифа фақат толиблар ва уларнинг раҳбарларини таъқиб қилишдан иборат бўлиб қолмай, балки масъулиятни қабул қилиб оладиган кучли Афғонистон армиясини яратишдан иборат. Мен бу йўлда барча соҳада катта муваффақиятни қўлга киритганимизни кўрдим. Хавфсизликни таъминлаш вазифасини топширишдан олдин биз яна кўп ишни амалга оширишимиз керак. Бу жуда муҳим, - деди Леон Панетта.\nАҚШ Мудофаа вазири 10 июл куни Афғонистон жанубида жанггариларга қарши амалиётлар олиб бораётган АҚШ ҳарбийлари билан учрашди ва мамлакатнинг энг хавфли Ҳелманд вилоятидаги дала госпиталини бориб кўрди.\nАҚШ президенти Барак Обама 2011 йилда 10 минг, 2012 йил сентябр ойигача 23 минг Америка ҳарбийси Афғонистондан олиб чиқилишини эълон қилган.\nОбама маъмурияти режасига кўра, 2014 йилда АҚШ Афғонистондан ўзининг барча ҳарбийларини олиб чиқиб кетади.


SHTRAF NARXLARI / ШТРАФ НАРХЛАРИ 2019 ЙИЛ ҚАНЧА ТЎЛАНАДИ - 18 Февраля 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nПонедельник, 25.03.2019, 21:32\nГлавная » 2019 » Февраль » 18 » SHTRAF NARXLARI / ШТРАФ НАРХЛАРИ 2019 ЙИЛ ҚАНЧА ТЎЛАНАДИ\nSHTRAF NARXLARI / ШТРАФ НАРХЛАРИ 2019 ЙИЛ ҚАНЧА ТЎЛАНАДИ\nОрамизда ўз шахсий автомашинасига эга бўлган ёки бошқа ҳолатларда маълум транспорт воситаларини бошқарадиган одамлар жуда кўп. Бироқ уларнинг ҳаммаси ҳам йўл ҳаракати қоидалари ва унинг ортидан бажарилиши шарт бўлган маъмурий жавобгарлик тўғрисида тўлиқ маълумотга эга эмас. Бу эса ҳар доим катта муаммоларга сабаб бўлган. Хўш ушбу ҳолатларни олдини олиш учун нима қилиш керак?\nАввало транспорт воситаларидан мунтазам фойдаланадиганлар йўл ҳаракати қоидаларини бузганлик учун тўланадиган жарима ва жавобгарликлар тўғрисида тўлиқ маълумотга эга бўлиши лозим. Бу бир қанча муаммоларни бартараф этишга ёрдам беради. Сабаби жарима миқдорини кўрган ва билган ҳайдовчилар камдан-кам ҳоллардагина қоидабузарликка йўл қўяди.\nҚуйида 2018 йил 1 ноябрда тасдиқланган жарималар миқдори келтирилган.\n• ТВ бошқариш ва йўловчилар ташишда хавфсизлик камаридан, мотошлемлардан фойдаланиш қоидаларига риоя этилмаса – 101.365 сўм;\n• Тормоз тизим, руль бошқарови, уловчи қурилмада носозлиги бўлган ёхуд тегишли рухсати бўлмай ткриб қайта жиҳозланган транспорт воситалари бошқарилса – 202.730 сўм;\n• Фойдаланиш белгиланган тартибда ман этилган транспорт воситалари бошқарилса ёки давлат рақам белгиси ўзбошимчалик билан ечиб олинган бўлса – 1.013.650 сўм;\n• Юк ташиш ва шатакка олиш қоидалари бузилса – 1.013.650 сўмдан 3 040 950 сўмгача;\n• Кўзгусимон ёки туси ўзгартирилган (қорайтирилган) ойналар ўрнатилган транспорт воситаларидан, худди шунингдек, ҳайдовчининг ўрнидан теварак-атрофни кўришни чеклайдиган қўшимча нарсалар ўрнатилган ёки қопламалар суртилган транспорт воситаларидан фойдаланилса – 202.730 сўмдан 405 460 сўмгача;\n• Транспорт воситасини бошқариш вақтида телефондан фойдаланиш қоидаси бузилса – 608.190 сўм;\n• Транспорт воситасини бошқаришда унинг салони олд қисмига ишлаб чиқарувчи корхона томонидан ўрнатилган монитордан теле, видеодастурлар томоша қилиш учун фойдаланилса – 202.730 сўм;\n• Белгиланган ҳаракат тезлигини соатига 20 км дан кўп бўлмаган катталикда ошириб юборилса – 202.730 сўм;\n• Белгиланган ҳаракат тезлигини соатига 40 км дан кўп бўлмаган катталикда ошириб юборилса – 1.824.570 сўм;\n• Светофорнинг ёки йўл ҳаракатини тартибга солувчининг тақиқловчи ишораларига бўйсунмаса – 405.460 сўм;\n• Тўхташ ёки тўхтаб туриш қоидалари бузилса – 608.190 сўм;\n• Йўл ҳаракати хавфсизлигига таҳдид солувчи ёки авария ҳолатини келтириб чиқарувчи гуруҳ бўлиб ҳаракат қилишда қатнашилса – 608.190 сўм;\n• Транспорт воситаларини бошқариш ҳуқуқини берувчи барча зарурий ҳужжатларисиз бошқарилса - 202.730 сўм;\n• Транспорт воситаларини бошқариш ҳуқуқи бўлмаган шахслар транспорт воситаларини бошқаришса, бошқариш ҳуқуқи бўлмаган шахсга транспорт воситаларини бошқариш топширилса – 1.013.650 сўм;\n• Транспорт воситаси ҳаракатланаётган вақтда тана қисмларини (қўлдан ташқари) салондан чиқарса – 202.730 сўм;\n• Транспорт воситасини маст холатда бошқарса - 5 068 250 сўмдан 8 190 200 сўмгача;\n• Транспорт воситаларидан шахсий бойлик орттириш мақсадида фойдаланилса – 405.460 сўмдан 1.013.650 сўмгача.\nЙўл ҳаракати қоидаларига риоя қилиш нафақат ўз соғлигингизга етиши мумкин бўлган турли зарарлардан ҳимоялайди, балки жаримага тўланадиган пулни ўз оилангиз учун сарфлашингизга имконият яратади.


30 октябр 2020, Тошкент вақти: 01:34\nДунëнинг етакчи давлатлари раҳбарлари БМТ бош ассамблеясининг 2000 йилдаги тантанали мажлисида, бутун дунëда камбағалик,очлик ва касалликларни 2015 йилгача бартараф қилиш ғоясини илгари суришганди. Бу борада қўйилган қадам сифатида 2015 йилгача кунига бир доллар миқдорда пул топаëтган аҳоли сони тенг ярмига қисқариши кутилмоқда, дейилади БМТ эълон қилган ҳисоботда.\nБарча мамлакатларда аста-секин бўлса ҳам ривожланиш кузатилмоқда, деган иддаога зид ўлароқ, БМТ ҳисоботида 54 мамлакатнинг 1990 йилдаги ҳолатга нисбатан анча камбағаллашгани қайд этилади.\nБу рўйҳатдаги 20 давлат ер куррасининг Африка қитъасида жойлашган бўлса, 17 давлат шарқий Европа ва МДҲ ҳудудларидадир.\nҚашшоқ давлатлар қаторига Арманистон,Озарбайжон, Белорусия ,Болгария, Грузия, Қозоғистон,Қирғизистон, Латвия, Туркманистон Украина ва Ўзбекистон қўшилган.\nЖеневадаги БМТ ривожланиш дастури раҳбари Жан Фарбе камбағал ва бой давлатлар орасидаги тафовутнинг катталашаëтганини таъкидлайди.\n"Ўтган йиллардаги иқтисодий сиëсий воқеалар боис, дунëдаги умумий моддий бойликлар ҳажми кўпайди. Аммо, айни вақтда,кўп мамлакатларда турмуш даражасининг кейинги 10 йил ичида ëмонлашгани ҳам кузатилди."\nШунингдек 21 давлатнинг ривожланиш кўрсаткичлари пастга қараб шўнғигани қайд қилинди, дейди БМТ мулозими. Бу кўрсаткичлар ҳаëт даражаси, маориф, аҳоли саводхонлиги ва даромадларини ўзида жамлаган мураккаб ўлчов тизимига асосланган.\nҲисоботда Африкадаги 14 давлат Россия ва собиқ СССРнинг 6 республикасида аҳолининг ўртача умри қисқаргани айтилади.\nЖан Фарбе Собиқ Совет Иттифоқи ҳудудларидаги давлатларда вужудга келган бу вазиятга алоҳида тўхталди.\n"Биз бу мамлакатларда фожиавий вазият юзага келганини кузатмоқдамиз. Қашшоқлар сони ортиб бормоқда. Юз милион киши, яъни аҳолининг 20 фоизи қашшоқликда кун кечирмоқда. Аҳоли жон бошига тўғри келдиган даромад Украина,Туркманистон, Грузия Молдова, Қирғизистон ва Тожикистонда, айниқса, камайиб кетган".\nБМТ ривжланиш дастури раҳбари ҳалқаро ëрдамга жуда муҳтож бўлган давлатларни бирма-бир санайди Ж.Фарбе:\n"Туркманистон,Молдова, Тожикистон, Қозоғистон ва Ўзбекистон каби давлатларда ҳалқаро молиявий ëрдамга катта муҳтожлик сезилмоқда."\nШу билан бирга ,ҳисоботда фаровонлик чўққисига эришган давлатлар ҳақида ҳам маълумотлар келтирилади. Норвегия, Исландия, Швеция Австралия, Ҳолландия, Белгия АҚШ, Канада, Япония ва Швейцария ана шундай давлатлар қаторига киритилган.\nЖан Фарбе, бой давлатларнинг камбағал мамлакатларга молиявий кўмак бериши зарурлиги хақида тўхталади.\n"Бой мамлакатлар товарлар кириши юзасидан ўз чегараларга тўсиқлар ўрнатишган.Шунингдек, қишлоқ ҳўжалиги соҳасида, жаҳон бозоридаги нархларни сунъий тарзда ушлаб турувчи субсидиялар тизими мавжуд.Бу ҳолат дуë бозоридаги рақобат муҳитини йўққа чиқармоқда".\nЕвропа иттифоқидаги ҳар бир соғин сигир Африканинг Саҳара чўлидаги киши бошига кўрсатилаëтган ëрдамдан кўра кўпроқ миқдорда субсидия олмоқда, дейилади ҳисоботда.


2018 йилнинг 10 апрелдан бошлаб Тошкент шаҳридаги Шахмат бўйича республика ихтисослаштирилган болалар ва ўсмирлар спорт мактабида умумий ўрта таълим мактаби ўқувчилари ўртасида спортнинг шахмат туридан навбатдаги республика чемпионати ўтказилмоқда.\nХалқ таълими, Жисмоний тарбия ва спорт вазирлиги, Ўзбекистон шахмат федерацияси ҳамкорлигида ўтказилаётган мазкур чемпионатда 7-17 ёшдаги ўқувчилар иштирок этмоқда. Улар шахматнинг блиц, рапид, стандарт йўналишлари бўйича куч беллашмоқдалар.\nЧемпионат тўрт босқичда ташкил этилиб, биринчи —мактаб босқичида 881 мингдан зиёд, иккинчи —туман (шаҳар) босқичида 94 мингдан зиёд ҳамда Қорақалпоғистон Республикаси, вилоятлар ва Тошкент шаҳар боcчқичларида 2 мингдан зиёд, жами 1 млн. нафарга яқин ўқувчилар иштирок этдилар.\nМусобақанинг республика босқичида мактаб, туман ва вилоят босқичларида ғолибликни қўлга киритган ҳамда 2017 йилда Жаҳон ва Осиё чемпионати ғолиблари бўлган 215 нафарўқувчиларимиз ўзаро беллашиш учун ташриф буюрганлар.


07.03.2018 Муаллиф haqiqat.uz\nСуперлига жамоалари ўртасида 1-тур учрашувлари якунланди.\n6 та учрашувдан 3 таси ғалаба, 3 таси дуранг натижа билан тугади. “Локомотив” Навоийнинг “Қизилқум” жамоасини 3:0, “Пахтакор” “Сўғдиёна”ни 2:0, “Бухоро” – “Қўқон- 1912” ни 1:0 ҳисобида мағлубиятга учратган бўлса, “Нефтчи” – “Насаф” , “Металлург” – “Навбаҳор” учрашувида ҳисоб очилмади. “Бунёдкор” – “АГМК” баҳсида 1:1 ҳисоби қайд этилди.\n2-тур учрашувлари 8 март куни бошланади. Нўъмон Ҳасанов шогирдлари “Қизилқум”ни ўз майдонларида қабул қилади. “Нефтчи” 10 март куни Жиззахда “Сўғдиёна” меҳмони бўлади. Вилоятимизнинг иккала жамоасига ҳам 2-тур учрашувларида омад тилаймиз.\n« Табиатнинг инжа мўъжизаси\nШафоат Раҳматуллаева: “Мен учун саҳна, томошабин ва чиройли ижро муҳим” »


АҚШ разведкаси раҳбари Путиннинг Суриядаги ҳаракатларини “импровизация” деб айтди\n09:18 / 31.10.2015\nАҚШ миллий разведкаси директори Жеймс Клеппернинг фикрича, Кремлнинг Суриядаги ҳаракатларининг кучайтирилиши Россия президенти Владимир Путиннинг пухта ўйланган режаси билан эмас, балки “импровизацияси” билан боғлиқ, деб хабар берди CNN телеканали.\nКлеппердан “Россия етакчисида Сурия бўйича режа борми?” деб сўралганда, “Мен унда шундай режа бор деб ишонч билан айта олмайман. Фикримча, у кундан-кунда импровизация қилмоқда”, дея жавоб берди.\nКлеппернинг айтишича, АҚШ ҳукумати Обама бошчилигида Россиянинг Суриядаги иштирокига тайёр эдилар. “Биз бу ҳақда жуда яхши билардик, операция қачон бошланишини улар бошланишидан анча олдинроқ билардик”, деб айтди Клеппер.


Худаяров Бобуржон Сабиржонович (Наовий ш)\nTaklif 2020-11-17 15:08:35\nТошкентда доимий руйхатга киришда, яъни харбий хизматчиларга ипотека уйининг пулидан келиб чикиб давлат божини 0.05 фоиз белгиланган. Бу фоизни 0.01 фоизга тушириш карор лойихасини тадбик этиш лозим.\nTaklif 2020-11-17 14:43:55\nЁшлар иттифоқи томонидан кредит олиш истаги мавжуд бўлган ёшларни лойиҳаларини шакллантиришда тижорат банклари иштирокини таъминлаш зарур. Шу билан бирга, талабгорларни рўйхатини шакллантириш жараёнида ўзаро аълоқадор шахсларни (рўйхат шакллантирадиган ташкилот ёки тижорат банки) мазкур манзилли дастурга киритилишини текшириш механизмини яратиш лозим\nТиллаева Муқаддасхон Ориповна, Андижон вилояти\nTaklif 2020-11-17 14:43:23\nУюшмаган ёшларни ўзини-ўзи банд қилиш бўйича ўзлари қизиққан турли хил ҳунарлар (Дурадгорлик, авточилангарлик, пайвандлаш, қурилиш материаллари ишлаб чиқариш, қишлоқ хўжалиги маҳсулотларни қайта ишлаш, қуритиш, қадоқлаш бўйича кичик ишлаб чиқариш ва ҳ.к) бўйича жихозлар, станок, мини технологияларни 3-5 йиллик муддатга имтиёзли асосида лизинга бериш.\nҚобилов Нуриддин Шерзодбек ўғли, Андижон вилояти\nTaklif 2020-11-17 14:42:27\nДеҳқончиликка қизиққан ёшлар учун унумдор ерлардан ўртача 20-30 сотихдан деҳқон хўжалиги учун ер майдонлари ажратиш. Уруғлик ва кўчат учун субсидиялар ажратиш.\nTaklif 2020-11-17 13:29:47\n“Ишсизлар портали”ни ташкил этиш лозим. Мазкур порталда мамлакатимизда бандлиги таъминланмаган фуқароларнинг онлайн базаси шакллантирилади ҳамда уларни иш билан таъминлаш масалалари онлайн назорат қилиниши назорат қилиб борилади.\nTaklif 2020-11-17 11:46:55\nРеспублика миқёсида тадбиркорлик борасида салмоқли натижаларга эришган тадбиркор аёллар форумини ташкил этиш ҳамда ўтказиш.


Юнусободдаги нохуш ЙТҲ сабаб ҳайдовчи қурбон бўлди\nЮнусободдаги нохуш ЙТҲ сабаб ҳайдовчи қурбон...\n17 январ куни Юнусобод туманида хайдовчи — 1975 й.т, А.А. ўзига тегишли бўлган «Кобалт» русумли автомобилини бошқариб кетаётиб, рул бошқарувини йўқотиб бетон тўсиққа урилган. Бу ҳақда Тошкент шаҳар ИИББ хабар берди.\nНатижада хайдовчи А.А. олган тан жароҳатлари натижасида воқеа жойида вафот этган.\nАвтомобилда йўловчи сифатида кетаётган – 1976 й.т., А.У. «чап оёқ болдир бўғими синиши» ташхиси билан шифохонага ётқизилган.\nҲолат бўйича Жиноят кодексининг 266-моддаси 2-қисми бўйича жиноят иши қўзғатилди.


БИР МАРТАЛИК УМУМДАВЛАТ АКЦИЯСИ - Ўзбекистон овози газетаси\nўзбошимчалик билан қурилган турар жойларга нисбатан мулк ҳуқуқини эътироф этиш 2019 йил 1 майга қадар амалга оширилади\nХалқимиз уйни ватанга қиёслайди. Биров уй қурса ёки харид қилса, «Ватанли бўлибсиз», деб табриклаймиз. Бизда шундай: уй, хонадон сўзлари олий тушунчалар қаторида туради.\nМамлакатимизда аҳоли, хусусан, қишлоқ жойларда истиқомат қилувчи фуқароларга муносиб уй-жой шароитини яратишга қаратлиган кенг кўламли давлат дастурлари амалга оширилмоқда. Ўтган йиллар давомида 82000 га яқин уй қурилиб, 6600 дан зиёд уй-жой массиви барпо этилди. Зарур муҳандислик-коммуникация инфратузилмалари ўтказилиши таъминланди. 2016 йилдан эса қишлоқ аҳолиси учун намунавий лойиҳалар бўйича арзон уй-жойлар қурилишини назарда тутувчи сифат жиҳатидан янги давлат дастури амалга оширилмоқда. Биргина ўтган йилнинг ўзида 18 мингдан ортиқ қулай шарт-шароитга эга уйлар қад ростлади.\nШу билан бирга, фуқароларга мерос сифатида қолдириладиган умрбод эгалик қилиш ҳуқуқи асосида ажратилган ер майдонларида якка тартибда уй-жой қуриш ҳуқуқи қонунан кафолатланган. Ер тузиш ва кадастр органлари томонидан ўтказилган республика кўчмас мулк фондининг ялпи хатлови якка тартибда уй-жой қуриш соҳасида, айниқса, қишлоқ жойларда қонунийликни таъминлаш долзарб масала эканини кўрсатди.\nЖумладан, уй-жойга эга бўлиш ва қуришнинг қонуний талаблари бўлишига қарамасдан, минглаб фуқаролар кўп йиллар давомида эгаллаб олинган ерларда якка тартибда уй-жой барпо этишган. Тўғрисини айтганда, уйга ҳужжат кераклиги, акс ҳолда, эгалик ҳуқуқи ҳақиқий бўлмаслиги айрим кишиларнинг хаёлига ҳам келмаган. «Бу уйни мен қурдим, маҳалла-кўй билади-ку», деб юраверган.\nМасаланинг бошқа муҳим томони ҳам бор. Бундан 20-30 йил илгари ижтимоий вазият бошқача эди. Ўтиш даврининг қийинчиликлари пайтида аҳолини уй-жой билан таъминлаш имкониятлари чекланганди. Ёш оилаларни алоҳида чиқариш, уйли-жойли қилиш масаласи кўплаб ота-оналарни ўйлантирарди. Шундай шароитда тўрт деворни кўтариб, эшик дераза қўйиб, у ёғ бу ёғини тўғирлаган бўлиб, уй тиклаганлар ҳам бўлган. Бундай пайтда «ундан рухсат сўра», «бундай ҳужжат тайёрла» каби оворагарчиликлар кўнгилга сиғмаган, албатта.\n— Маълумотларга кўра, фуқароларнинг уй-жой мулкига кадастр ҳужжатларини беришни сўраб Президент Виртуал қабулхонасига 5 мингдан ортиқ, депутатлар, сенаторлар, давлат ҳокимияти органлари мансабдор шахслари томонидан ўтказилган сайёр қабулларда 3 мингдан зиёд мурожаатлар бўлган, — деди ЎзХДП Марказий Кенгаши сектор мудири Аброр Қурбонов. — Яна шундай ҳолатлар борки, айрим кимсалар ўз манфаати йўлида турли қонунбузарликка йўл қўйган. Масалан, фермер ва деҳқон хўжаликлари тил бириктириб, фуқароларга ер участкаларини уй-жой қуриш учун муайян тўлов эвазига ноқонуний бериб юборишган. Мазкур муаммо бутун республика бўйича оммавий тус олиши ва уй-жой учун зарур ҳужжатларнинг мавжуд эмаслиги бошқа ижтимоий муаммоларни ҳам келтириб чиқарди. Яъни фуқаронинг ҳақиқатда яшаб турган жойига рўйхатга қўйилиши, мулк ҳуқуқига эга бўлиш шулар жумласидандир. Йиллар давомида тўпланиб қолган ҳолатлар оқибатида уй-жой мулкига кадастр ҳужжатлари берилишини сўраб, ҳозирда минглаб фуқаролар мурожаат қилмоқда.\nМазкур масалаларни ҳар томонлама оқилона ҳал этиш мақсадида Президентимизнинг «Фуқароларни ижтимоий қўллаб-қувватлаш бўйича қўшимча чора-тадбирлар ҳамда ўзбошимчалик билан қурилган турар жойларга нисбатан мулк ҳуқуқини эътироф этиш бўйича бир марталик умумдавлат акциясини ўтказиш тўғрисида»ги фармони қабул қилинди. Ушбу ҳужжат жуда долзарб ижтимоий аҳамиятга эга эканини алоҳида таъкидлаш жоиз. Унда уй-жойга доир ҳуқуқларнинг амалга оширилиши ва аҳолини ижтимоий қўллаб-қувватлаш учун қулай шароитлар яратиш, ер участкаларидан оқилона ҳамда самарали фойдаланиш, фуқароларга тегишли бўлган турар жойларни давлат рўйхатидан ўтказишга кўмаклашиш масалалари қамраб олинган.\nУнга кўра, мазкур Фармон қабул қилинган вақтга қадар қурилиш мақсадлари учун ажратилмаган ер участкаларида ёки иморат қуриш учун рухсатнома олмасдан, яъни ўзбошимчалик билан қурилган иморатга нисбатан мулк ҳуқуқи ушбу объектга ўз шахсий мулки каби ҳалол, ошкора ва узлуксиз эгалик қилаётган шахсга қатор шартлар асосида эътироф этилади.\nЖумладан, мулк ҳуқуқини эътироф этишда ер участкаси (участканинг бир қисми) қонун ҳужжатларига мувофиқ турар жой қуриш учун ажратилиши мумкин бўлмаган ер майдонида жойлашмагани ёки ўзбошимчалик билан қурилган иморат шаҳарсозлик меъёрлари, қоидалари талабларини бузмаётгани инобатга олинади. Унинг сақлаб қолиниши бошқа шахсларнинг ҳуқуқлари ва қонун билан қўриқланадиган манфаатларини бузмайдиган, фуқароларнинг ҳаёти ҳамда соғлиғига хавф туғдирмайдиган ҳолатларда ҳам эътироф этилади.\nЎзбошимчалик билан қурилган иморатга нисбатан мулк ҳуқуқи эътироф этилмайдиган аниқ ҳолатлар эса ҳукумат томонидан белгиланади.\n— Фармонга кўра, ўзбошимчалик билан қурилган иморатга нисбатан мулк ҳуқуқи Вазирлар Маҳкамасининг қарорига асосан тузиладиган Кўчмас мулкка нисбатан ҳуқуқни эътироф этиш ишларини ташкил қилиш бўйича комиссиянинг тақдимномасига кўра, туман (шаҳар) ҳокимининг қарори билан амалга оширилади, — деди Олий Мажлис Қонунчилик палатасидаги ЎзХДП фракцияси аъзоси Қаҳрамон Мирзаев. — Шунингдек, умумий мулк ҳуқуқи фуқаролик ва оила тўғрисидаги қонун ҳужжатларининг қоидаларига амал қилиш шарти билан, энг кам иш ҳақининг беш баравари миқдорида бир марталик йиғим тўлангандан кейин амалга оширилади.\nЎзбошимчалик билан қурилган иморатга нисбатан мулк ҳуқуқини эътироф этишда мулкдорга у қурилган ер участкасига (участканинг бир қисмига) қонун ҳужжатларида белгиланган меъёрлар доирасида мерос қилиб қолдириладиган умрбод эгалик қилиш ҳуқуқи берилиб, ортиқча қисми Солиқ кодексининг 121-моддасида назарда тутилган ҳолда жарима солинмасдан захира ерларига олиб қўйилади.\nФармонда бир марталик акциянинг амал қилиш муддати тугагунга қадар, яъни 2019 йил 1 майгача белгиланган тартибда келишув битимлари тузилишини таъминлаш назарда тутилган.\nАфсус билан таъкидлаш керакки, ўзбошимчалик билан қурилган турар жойларга ижтимоий вазиятдан келиб чиқиб ёндашилмагани натижасида ўтган йиллар давомида қанчадан-қанча иморатлар бузилиб кетди. Қанча оилалар қийин шароитда қолди, сарфланган маблағлар ҳавога учди. Баъзида турли ўйинлар орқали биров пешона тери билан қурган уйни бошқа бировга тортиб олиб бериш ҳоллари ҳам бўлди. Фармонда масаланинг бу томонига ҳам алоҳида эътибор қаратилган.\nУнга асосан ўзбошимчалик билан қурилган иморатларни бузиш бўйича судларга киритилган даъволар тўхтатилган, турар жой сифатида фойдаланилаётган ўзбошимчалик билан қурилган иморатларни бузиш тўғрисидаги ижро этилмаган суд қарорлари бўйича муроса шартномалари тузилиши белгиланган.\nАкция муддати тугаши билан иморатларни ўзбошимчалик билан қурганлик учун жавобгарлик кучайтирилади. Бундан ташқари, бу масала бўйича Ўзбекистон бош прокурори, Қорақалпоғистон Жўқорғи Кенгеси раиси, вилоятлар ва Тошкент шаҳар ҳокими, бошқа ваколатли органлар мансабдор шахслари шахсан жавобгар ҳисобланади.\nДемак, олдинда бир йилдан ортиқ муддат бор. Бу фуқаролар учун қулайлик бўлиб, йиллар давомида ноқонуний фойдаланиб келинган турар жойларни қонунийлаштириш имконини беради. Партиямиз фаоллари, депутатлар манфаатдор ва мутасадди ташкилотлар билан бирга аҳоли ўртасида тарғибот-тушунтириш ишларини кучайтириши керак бўлади. Турли англашилмовчиликларнинг олдини олишда бу долзарб аҳамиятга эгадир.


«Норма Маслаҳатчи» газетасининг 2019 йил 21 май 21-сони - Gazeta.Norma.uz\n«Норма Маслаҳатчи», №21, 2019й. 21 май\nФақат тутқичсиз пакетлар бепул берилади\nКорхонамиз озиқ-овқат маҳсулотларини ишлаб чиқаради. Фирма логотиплари туширилган тутқичли пакетларни реклама материали сифатида кейинчалик бепул тарқатиш учун харид қиламиз. Ишлаб чиқарувчи сифатида бундай полиэтилен пакетларни бепул тарқатишга ҳақлимизми?\nСолиқларда тежадингизми – янги ускуна сотиб олинг\nФирмамиз Ўзбекистон Республикаси Инвестиция дастури лойиҳасини амалга оширишда иштирок этади. Президентнинг 2.05.2017 йилдаги ПҚ-2946-сон қарори 8-бандига мувофиқ, етакчи лойиҳа-қидирув ташкилотлари, жумладан қарор доирасида республика минтақаларида қайтадан ташкил этилаётган, шунингдек Ўзбекистон Республикаси инвестиция дастурлари лойиҳаларини амалга оширишда қатнашаётган лойиҳа-қидирув ташкилотлари 2017 йилнинг 1 июлидан бошлаб бўшаган маблағларни моддий-техника базасини мустаҳкамлаш ҳамда мутахассисларнинг малакасини оширишга мақсадли йўналтирилган ҳолда фойда солиғи, асосий фаолият тури бўйича мол-мулк солиғи, ягона солиқ тўлови, шунингдек давлат улуши бўйича тўланадиган дивидендларни тўлашдан 3 йил муддатга озод этилган. Лойиҳа ташкилотининг моддий-техника базасини мустаҳкамлашга нималарни киритиш мумкин?\nҚарздормисиз – жарима тўланг\nЖисмоний шахс хориждан қайтгач, маҳаллий банкка хорижий валютада омонат киритди. Шарти: муддатли депозит омонати. Фоизлар ҳар ой тўланган. Депозит омонати муддати тугагач, жисмоний шахс коммунал хизматлардан 3 ойлик қарзи учун Мажбурий ижро бюроси счётни «музлатиб қўйганлигини» билди. Жисмоний шахс коммунал хизматлардан қарзни тўлашдан ташқари счётни очиш учун жарима тўлашга мажбур бўлди. Банк жисмоний шахс омонатининг сирини очиб, тўғри иш қилганми?\nКредитлар бўйича қарзларни ўз вақтида тўланг\n«Алоқабанк» АК билан тузилган кредит шартномасига кўра 2 млрд сўм кредит олдик. Бу суммани фоизлари билан муддатидан бироз кечикиб тўладик. Шартноманинг «Тарафларнинг жавобгарлиги» бандида қарздор тўлов муддатини кечиктирганлиги учун кечиктирилган ҳар бир кун учун 0,4% миқдорида пеня тўлаши кўрсатилган. Шартномада қарздорнинг счётидан пеня суммасини акцептсиз олиш ҳақида банд мавжуд эмас. Ўз навбатида, банк суднинг ҳал қилув қарорига эга бўлмай туриб, қарздорнинг ҳисоб-китоб счётидан 151 млн сўм миқдоридаги пеня суммасини акцептсиз олмоқда. «Алоқабанк» АКнинг ҳаракати қонунийми?\nИИБ профилактика инспектори ишлаб чиқаришда бахтсиз ҳодиса рўй берганда иш берувчидан меҳнатни муҳофаза қилиш тўғрисидаги ҳужжатларни талаб қилишга ҳақлими?\nИш берувчига эслатма\nҚурилиш биноларини асрайлик\nБунёдкорлик ишлари туфайли пойтахтимиз кун сайин чирой очиб бормоқда. Азим Тошкентдаги қурилиш, ободонлаштириш ишларини ҳар кўча, ҳар гўшада кузатиш мумкин.\nҲисоблагичлар: текшириш ҳуқуқи\nҚонун ҳужжатларига мувофиқ истеъмолчига тақдим этилган коммунал ресурслар сув, иссиқлик энергияси, электр энергияси ва газни ҳисобга олиш асбобларини қўллаган ҳолда мажбурий ҳисобга олиниши лозим. Бу жисмоний ва юридик шахсларга тааллуқли. Ташкилотда ўрнатилган ҳисоблагичларни ким қанча вақт оралиғида текшириш ҳуқуқига эга?\nЎз вақтида қайта расмийлаштиринг\nКвартирани сотиб олган пайтдан буён барча коммунал хизматлар бўйича шартномаларни қайта расмийлаштирмай, квартира сотиб олинган пайтда, яъни 10 йил аввал пропискадан ўчган уч киши учун тўлаб келдик. 10 йилда тўланган хизматлар бўйича қайта ҳисоб-китоб қилиш мумкинми?\nШартнома тузилмаса, маълумотнома ҳам берилмайди\nГаз таъминоти ташкилоти хусусий шахс билан газ таъминоти шартномасини тузишни таклиф этмоқда. Уйнинг газ лойиҳасини тақдим этишни талаб қилмоқда, акс ҳолда шартнома тузишдан бош тортмоқда. Бундан ташқари, газдан қарзимиз йўқлиги ҳақида маълумотнома бермаяпти. Газ таъминоти ташкилоти тўғри иш қилаяптими? Қарз йўқлиги ҳақида маълумотнома беришдан бош тортишга ҳақлими?


“Энг намунали фуқароларнинг ўзини ўзи бошқариш органи” кўрик-танловининг ҳудудий босқичлари якунига етди.\nАндижон вилояти босқичида 868 та фуқаролар йиғини орасидан сараланган 17 та жамоа ғолиблик учун баҳс олиб борди. Уларнинг ҳудудларда амалга оширган бунёдкорлик ва ободонлаштириш ишлари ва бу борада эришган натижалари, шунингдек, жойларда ижтимоий-маънавий муҳит барқарорлигини мустаҳкамлаш, аҳолининг, хусусан, аёллар ва ёшларнинг бандлигини таъминлаш, кичик бизнес ҳамда хусусий тадбиркорликни изчил ривожлантириш йўналишларидаги фаолиятлари ошкоралик, адолат ва тенглик тамойиллари асосида баҳоланди.\nТанлов якунида Андижон туманидаги “Исломобод” маҳалла фуқаролар йиғини ғолиб, деб топилди.\n— Ҳудудимизда 4474 киши истиқомат қилади, — дейди ғолиб маҳалла фуқаролар йиғини раиси Қурбоной Юлдашева. — Обод гўшалардан бирига айланган маҳалламизда сўнгги уч йилда намунавий лойиҳалар асосида 57 та тураржой ўз эгаларига топширилди. Ўтган йилда Германия технологияси бўйича 9 гектар майдонда интенсив тутзор ташкил қилинди. Учта кўчага асфальт ётқизилмоқда. Яқинда касб-ҳунар коллежларини тамомлаган 112 нафар битирувчининг 24 нафарига имтиёзли кредит олишда ёрдам бердик. Танловда шу ютуқларимизни намойиш этиш баробарида, ўзимиз кўплаб илғор янгиликлардан хабардор бўлдик. Бу эса ишда янада самарадорликка эришишимизда қўл келади, албатта.\nТанловнинг Хоразм вилояти босқичи ҳам қизғин кечди. 130 та фуқаролар йиғини орасидан 11 таси шу босқич учун саралаб олингани ҳам ана шундан далолат бериб турибди.\nҲакамлар ҳайъати томонидан танлов иштирокчиларининг фаолиятига оид кўрсаткичлари ва эришилган ютуқларига алоҳида эътибор қаратилди. Айни чоғда уларнинг аҳолини ижтимоий қўллаб-қувватлаш, маҳаллани тадбиркорлик ва оилавий бизнес марказига айлантиришдек муҳим вазифаларни қай даражада уддалаётгани ҳамда “Оила — маҳалла — таълим муассасаси” ҳамкорлик механизмини кучайтириш юзасидан олиб бораётган ишлари ўрганилди.\nТанлов якунига кўра, биринчи ўрин Хива туманидаги “Дўстлик” маҳалла фуқаролар йиғинига насиб этди.\n— Танлов қизғин тарзда ўтди, — дейди мазкур маҳалла фуқаролар йиғини раиси ўайрат Юсупов. — Ушбу тадбир давомида қилган меҳнатимиз, эришган ютуқларимизга юқори баҳо берилди. Танлов асносида келгусида амалга оширадиган ишларимизни режалаштириб олдик. Бу ерда илғор тажрибалар билан ҳам танишдикки, шубҳасиз, бу фаолиятимизни янада кучайтиришда асқатади.\nТадбир доирасида ҳунармандлар, усталар, оилавий тадбиркорлар ишлаб чиқарган маҳсулотлар ва маҳалла ҳаётини акс эттирувчи кўргазма ҳам ташкил қилинди.\nМамлакатимизда “Кучли давлатдан — кучли фуқаролик жамияти сари” тамойили асосида фуқаролик жамиятини ривожлантиришга қаратилган кенг кўламли ислоҳотлар олиб борилмоқда. Янгиланишлар жараёнида халқимизнинг бой тарихий тажрибаларини ўзида мужассам этган ноёб бошқарув тизими — маҳалланинг фаол иштироки ва нуфузи ҳам тобора ортиб бораётир. Хусусан, ёшларни ҳар жиҳатдан баркамол инсонлар қилиб тарбиялаш, оила институтини ижтимоий қўллаб-қувватлаш ва мустаҳкамлаш, жамиятда аҳиллик, тотувлик ва меҳр-оқибатни таъминлаш борасида унинг ўрни ва аҳамияти беқиёс.\nТанловнинг Қашқадарё вилояти босқичида шулар хусусида атрофлича сўз юритилди. Айни пайтда вилоятдаги 644 та фуқароларнинг ўзини ўзи бошқариш органида фаолият кўрсатаётган фаоллар миллий ва умуминсоний қадриятлар — дўстона қўшничилик ва ўзаро ҳурмат, меҳр-оқибатни мустаҳкамлаш, ёрдамга муҳтож инсонларга ғамхўрлик кўрсатиш ҳамда ёшларни ватанпарварлик руҳида тарбиялаш каби эзгу мақсадларни амалга ошириш йўлида самарали хизмат қилмоқда.\nҚизғин ўтган тадбирда уларнинг фаолиятига оид кўрсаткичлари, эришган ютуқлари ва шуларни акс эттирувчи ҳужжатлар ҳамда фотоальбомлар, маҳалла аҳлининг фаровон ҳаёт кечириши учун қилган ибратли ишлари, билими ва дунёқараши алоҳида ҳисобга олинди. Пировардида Нишон туманидаги “Ойдин” маҳалла фуқаролар йиғини биринчи ўринга муносиб, деб топилди.\n— Маҳалламиздаги 1085 та оилада 5606 нафар аҳоли истиқомат қилади, — дейди мазкур маҳалла фуқаролар йиғини раиси Қурбон Жумаев. — Айни чоғда фаолиятимиз давомида миллий қадрият ва урф-одатларни кенг тарғиб қилиш, аҳолини ижтимоий қўллаб-қувватлаш, ҳудудда аҳиллик ва тотувликни таъминлаш, аҳоли репродуктив саломатлигини мустаҳкамлаш, хусусий тадбиркорлик ва оилавий бизнесни ривожлантириш йўналишларига алоҳида эътибор қаратиб келаяпмиз.\nКўрик-танловнинг Фарғона вилояти босқичи ҳам маҳаллаларда миллий қадриятларни кенг тарғиб қилиш, аҳоли турмуш даражасини янада ошириш, фуқаролар йиғинларини комплекс ривожлантириш борасидаги кенг қамровли ишларни ўрганиш, рағбатлантириш, илғор тажрибаларни оммалаштиришда айни муддао бўлди.\nТанлов шартларини юқори савияда бажарган Ўзбекистон туманидаги “Қорёз бобо” қишлоқ фуқаролар йиғинига ғолиблик насиб этди.\n— Маҳалламиз танловнинг вилоят босқичида иштирок этиш учун пухта тайёргарлик кўрди, — дейди ушбу маҳалла фуқаролар йиғини раиси Одилжон Худойназаров. — Айниқса, маҳалламиздаги ҳамкор ташкилотларнинг қўллаб-қувватлаши катта самара берди. Ҳозирги пайтда маҳалламизда 7 минг нафарга яқин аҳоли истиқомат қилади. Ҳудудда 18 та ишлаб чиқариш корхонаси фаолият кўрсатаяпти.\nМухтасар айтганда, “Энг намунали фуқароларнинг ўзини ўзи бошқариш органи” кўрик-танловининг ҳудудий босқичлари “Ягонасан, муқаддас Ватаним, севги ва садоқатим сенга бахшида, гўзал Ўзбекистоним!” шиори остида юқори савияда ўтказилди.\nМазкур рукндаги бошқа мақолалар: « Тараққиётимиз қудрати\tУмрбоқий ришталар »


Ўзбекистон “ТАЛКО” заводи юзасидан БМТга шикоят хати юборди\nРасмий Тошкент Тожикистонга қарашли “ТАЛКО” алюминий заводининг зарари натижасида Сурхондарё вилоятининг шимолий минтақаларидаги экологик вазият ёмонлашгани юзасидан БМТга мактуб йўллади.\nБу ҳақда хабар қилган БМТ янгиликлар маркази маълумотига кўра, мактуб Ўзбекистоннинг БМТдаги доимий вакили Дилёр Ҳакимов номидан жўнатилган.\n“Тожикистоннинг “ТАЛКО” алюминий заводининг зарарли саноат чиқиндилари натижасида юзага келган трансчегаравий ифлосланиш Ўзбекистоннинг экологик хавфсизлигига таҳдид туғдираяпти” дейилади мактубда.\nҲакимов ушбу мактубда “ТАЛКО” салбий таъсирининг атроф муҳит, маҳаллий аҳолигининг саломатлиги ва генофонди ҳамда вилоят экотизимига етказаётган талофатининг кўлами мисли кўрилмаган даражага етган”ини ёзган.\nЎзбек расмийси “ТАЛКО”нинг зарарли фаолиятига чек қўйиш зарурлигини таъкидлаган.\nЎзбекистон ҳукумати 2013-2017 йиллар учун қабул қилган Атроф муҳитни муҳофаза қилиш дастури доирасида “ТАЛКО” ширкати Ўзбекистоннинг Сурхондарё вилояти атроф муҳитига етказаётган зарари муаммосига алоҳида эътибор қаратилган.\nЎзбекистоннинг Сурхондарё вилоятига қўшни Турсунзода шаҳрида жойлашган Тожикистон алюминий заводи 1975 йилда ишга туширилган. Алюминий заводининг атроф муҳитга зарари муаммоси собиқ Совет Иттифоқи тарқалганидан кейин, 90-йиллардан бошлаб Ўзбекистон ва Тожикистон ўртасидаги мунозара манбаси бўлиб келади.


«Интер» Милан дербисида мағлубиятдан қутилиб қолди\n09:33 / 21.11.2016 4479\nИталия А серияси 13-турининг асосий ўйини - Милан дербиси якунига етди. «Милан» жамоаси шаҳарнинг яна бир номдор жамоаси «Интер»ни қабул қилди. «Сан-Сиро» стадионида бўлиб ўтган учрашув 2:2 ҳисобида қайд этилди.\nИспаниялик ҳужумчи Сусо 42-дақиқада урган голи «Милан»ни олдинга олиб чиқди. Иккинчи таймнинг бошларида Антонио Кандрева аниқ зарба билан орадаги мувозанатни тиклади. Бироқ, орадан беш дақиқа ўтар-ўтмас, Сусо дублни қайд этди. «Интер» ўйинга қўшиб берилган вақтнинг иккинчи дақиқасида Иван Перишичнинг голи эвазисига мағлубиятдан қутилиб қолди.\nШундай қилиб, «Милан» 26 очко билан турнир жадвалининг учинчи ўрнида бормоқда. «Интер» ҳисобида 18 очко бўлиб, жамоа 11-ўринга жойлашган.\nМодрич «Интер»га ўтолмай қолганидан афсусда\nА Серия. «Милан»да яна дуранг, «Сассуоло» 3-ўринга чиқиб олди


Италияда 150 миллион евролик ҳужумчи борлиги айтилди\n17:44 / 06.03.2017\nИталиянинг «Торино» клуби президенти Урбано Кайро жамоа ҳужумчиси Андреа Белоттининг трансфер қийммати борасида тўхталиб ўтди.\n«Биз аллақачон Белоттининг товон пули миқдори ўзгартириб қўйганмиз. Агар хориж клубини уни сотиб олиш нияти бўлса ва Андреанинг ўзи ҳам кетишни истаса, уни 100 миллион еврога сотишимиз мумкин. Аммо Италиядаги жамоалар унинг учун 100 миллион евродан ортиқ таклиф қилишса ҳам менда рад жавобини бериш ҳуқуқи бор.\nТовон пулини яна оширамиз, деб ўйламайман, чунки ўзи яқинда бу ишга қўл урдик. Лекин бугунги кунда янги шартнома бўйича музокаралар бошланганида аниқ товон пулини 150 миллионга кўтариб қўйган бўлардик. Чунки унинг нархи айнан шунча бўлиши керак.\nБелотти – атоқли ҳужумчи, бугун у («Палермо»га қарши ўйин — Tribuna.Uz изоҳи) яна бир марта керак жойда ва керак жойда ўз иқтидорини намойиш этиб берди», – деган Кайро.\nЭслатиб ўтамиз, Андреа Белотти Италия А Сериясининг 27-турида «Палермо»га қарши кечган учрашувда 7 дақиқа-ю 15 сония ичида 3та гол киритиб жамоасига ғалаба келтирганди. Ҳозиргача А серияда 24 учрашувда майдонга тушган футболчи 22та гол киритишга муваффақ бўлди.\nА Серия Андреа Белотти\nИталияда 10-тур учрашувлари (турнир жадвалидаги вазият)\nА Серия. «Милан» аутсайдерни мағлуб этолмади, «Рома» сафарда ғалаба қозонди\n«Наполи» тезлик олди. «Рома» сафарда мағлуб этилди


УРФ ОДАТ НИҚОБИДАГИ ИЛЛАТЛАР — Zamaxshariy.uz\nУРФ ОДАТ НИҚОБИДАГИ ИЛЛАТЛАР\nМамлакатимизнинг турли шаҳар ва вилоятларида халқимизнинг шевалари, тўю-тантаналари, кийиниши бир-биридан фарқ қилади. Маросимлардаги урф-одатлар ҳам турлича бўлиб, аксари ҳолларда ота-боболарининг урфларига бориб тақалади.\nАйниқса ҳозирги вақтда мусибатхоналарда турли бидъат-хурофотларнинг авж олиши, инсонларнинг таъзия одобларига риоя қилмасликлари натижасида, ўзларини ҳам, мусибат етган хонадон аҳлини ҳам қийин аҳволга солиб қўйишлари, гуноҳга сабаб бўлиш ҳоллари учрамоқда. Жанозадан кейинги барча бидъатларни таҳлил этсак, марҳумга, унинг руҳига фойдасиз эканини кўрамиз.\nАксинча, бу одатлар одамларнинг ўз руҳларини тинчитиш учун, кўнглини ҳотиржам қилиш учун хизмат этади. Шариат аҳкомларига риоя қилмаслик, Қуръонга ва Пайғамбаримиз соллаллоҳу алайҳи васаллам суннатларига эргашмаслик инсонларни залолатга етаклайди. Инсонларнинг етарли илмга эга эмасликлари натижасида турли маросимларда яқинлар, қариндошлар ва атрофдагилар орасида бир қатор нохуш ҳолатларни келтириб чиқармоқда.\nҲанафий мазҳабига оид фиқҳий китобларида баён қилинишича, таъзияни уч кун қилиб белгиланиши аслида таъзия билдирувчилар учундир. Жанозада иштирок эта олмаган киши уч кун ичида кўнгил сўраб, ҳамдардлик билдирсин. Кейин келиб маййит соҳибларининг ярасини янгиламасин. Шундагина ваъда қилинган савобга эга бўлади, дейилган. Шундан келиб чиқиб, ҳайит кунлари бўладими 7-40-52-100 кунликлар бўладими? яна келиб таъзия билдириш жоиз эмас, чунки таъзия бир маротаба бўлади.\nАксари ҳолларда бўладиган таъзия маросимларидаги бидъат-хурофотларни кўпчилик “Ота-боболаримиздан қолган урф-одат”, “Ўтганларни руҳи норози бўлади” ва бундай маросимларни ўтказиш “Фарзанднинг ота-онаси олдидаги бурчи” деб қаралади. Айнан мана шундай маросимларни ўтказиш билан марҳумнинг яқинлари учун “Фарзандлик бурчини ўташ” деб, нотўғри тушунчага борилади.\nТаъзиядаги бидъат-хурфотлар урф-одат кўринишида бўлса ҳам, инсонларни ҳам маънавий, ҳам моддий томондан қийин аҳволга солиб қўяди.\nТаъзиядаги бундай маросимлар асосан, таъзияхонадаги исрофгарчилик, инсонларнинг кўзи учун қилиниши ва энг ачинарлиси мусибатхона эгаларини бундай маросимларни ўтказаман деб, қарз бўлиб қолиши мусибат устига мусибатдир.\n«Эл-юрт нима дейди”, “Халқимиз маросимларида қатнашганмиз”, “Ота-боболаримиздан қолган удум” деган ниятлар билан одам гапига қараб қилишади. Одамлар гапига қараб эмас, балки шариат ҳукмига қараб, амал қилиш керак.\nПайғамбаримиз Муҳаммад соллаллоҳу алайҳи васаллам:\n“Замон охирида бир хил қавмлар пайдо бўладики, улар ҳамма амалларни барчага кўрсатиб, ошкора қилишни ўзларига дўст тутадилар ва махфий равишда сир тутиб қилишни ёқтирмайдилар”, дедилар. Саҳобалар сўрадилар: “Ё, Расулуллоҳ, буни қандай тушунайлик?” Шунда Пайғамбаримиз изоҳ бердилар: “Одам бир-бирини кўролмаслигидан, яъни фалончи ундай қилибди, мен ундан ҳам ўтказиб қиламан дейишидан ёки бир-биридан қўрққанидан шундай қилишади” (Имом Муслим ривояти).\nУч кундан кейин қилинадиган ҳар қандай эҳсонни ҳар ким ўз оила шароитидан келиб чиқиб, ҳохлаган вақтда, қарз ҳаволасиз қилса бўлади. Имкони бўлмаганлар эса эҳсон қилишлари шарт эмас.\nШуни яхши билмоқ керакки, хайр-эҳсон қилиш мустаҳаб амал бўлиб, у шариат таълимотига мувофиқ ўтказилгандагина ажру-савобга эга бўлади.\nАслида эҳсон бирорта муҳтож оилага берилиб, унга алоҳида саҳоват кўрсатилса, нур устига нур бўлади. Оламдан ўтиб кетганларни фақат қилинадиган эҳсон кунлари эмас, балки ҳар доим эслаб туришимиз лозим. Ибратли ҳаёт йўллари, қилган савобли амаллари ҳақида яқинларимизга, фарзандларимизга ўгит сифатида айтишнинг тарбиявий аҳамияти каттадир.\nМуҳтожларга ҳам моддий ҳам маънавий мадад беришимиз ўтган яқинларимиз учун ҳам, ўзимиз учун ҳам ажру-савоблар етадиган амаллардир.\nИслом шариатига бирор нарсани қўшиш шариатдан бирор нарсани олиб ташлаш билан тенгдир. Шунинг учун ҳам Расули акрам соллаллоҳу алайҳи васаллам марҳамат қиладиларки:\n“Динда янги пайдо бўлган нарсадан четланинглар, ҳар бир янги пайдо бўлган нарса бидъат, ҳар бир бидъат залолатдир”.\nИслом динида инсонлар манфаати юқори даражага қўйилган. Динимиз инсонларга енгилликни истайди, инсонлар эса ўзига жабр қилади. Ўлим учун дод-вой қилиш мумкинмас дейилган, инсонлар эса баттар ёқа йиртади. Дин исрофгарчиликка қарши, лекин инсонлар турли-туман маросимларни ўйлаб топишади. Динимиз икки ҳайитни бизга энг улуғ байрам қилиб берган, хурсандчилик қилинглар, деган, биз эса байрам кунларини мотам билан ўтказамиз. Динимиз таъзия кунини уч кун деб кўрсатма берган, биз эса мотамни ойлаб, йиллаб чўзиб юрамиз.\nЭнг ачинарлиси – динимиз қайтарган бундай маросимларга Қуръон тиловатлари билан билиб-билмай диний тус берамиз.\nШариатда кўрсатилмаган маросимларни ўтказишда асосан аёлларимиз етакчилик қилишади. Эркакларимиз “Жума мавъизалари”дан, турли маросимларда ўтказиладиган амру-маъруфларда уламоларимиздан бидъату-хурофотларни қилиш гуноҳ эканлигини эшитиб, аёлига “Таъзия уч кун, “етти”, “йигирма”, “қирқ”, “йил” каби маросимлар динда йўқ, булар ҳаммаси бидъат экан” деб айтса, аёли “Буларнинг ҳаммаси ота-боболаримиз томонидан қилинган, қилмасак уларнинг арвоҳи норози бўлади”, — деб жавоб қайтаришади.\nБидъату-хурофотлар халқимиз орасида урф-одат даражаси бўлиб, улар турмуш тарзимизга сингиб кетган бўлиб, булардан қутилишимиз қийин бўлмоқда. Аммо айнан бидъату-хурофотларни диндан эмаслигини сиз билан биз эслатиб, уни қилмасликка харакат қилишимиз керак бўлади. Аллоҳ таоло барчамизга динимизнинг кўрсатмаларини мукаммал ўрганиб, унга Ўзи рози бўладиган тарзда амал қилиш бахтини насиб этсин!\nPrevious Post:МУСТАХКАМ ОИЛА ЖАМИЯТ ПОЙДЕВОРИ\nNext Post:БУЗҒУНЧИЛИККА ҚАРШИ ЭНГ САМАРАЛИ ЙЎЛ-ИЛМ МАЪРИФАТДИР


Мусулмонларнинг илм борасида эришган ютуқлари (иккинчи мақола)\n10:31 / 21.05.2020 621 pdf Ўқиш режими + -\n960 - 1039 йилларда яшаб ўтган яна бир мусулмон олими Қутбиддин Ибн Ҳайсам физика соҳасидаги улкан кашфиётлари билан дунёга танилган. Унинг оптика ҳақидаги бир қанча илмий асарларини жамлаган “Китобул-манозир” (Тасвирлар китоби) китоби 1270 йилдаёқ лотинчага ўгирилган, кейинчалик Олмония, Португалия, Францияда чоп этилди ҳамда Коперник ва Ньютоннинг оптикага оид асарларига манба бўлди. Олимнинг лотинча номи “Albazen” физикадаги илмий истилоҳга айланган. Ибн Ҳайсам алоҳида олинган ёруқлик, чекланган тезликка эга эканлиги ҳақида фикр билдирган биринчи олимдир. Ламберт трапетциясини, ундан анча олдин Ибн Ҳайсам топган. Замонавий кўзойнакларнинг илк кашфиётчиси ҳам ана шу Ислом олими бўлган. Аллома физика, математика, тиббиёт, фалакшунослик, фалсафага оид 200 дан ортиқ асар ёзиб қолдирган. Олимнинг юксак иқтидори, илм-фан соҳасидаги кашфиётларининг аҳамияти ҳақида ғарб олимларининг ўзлари ҳам тан олиб ёзишган. Профессор Хиттининг таъкидлашича, “У оптик мутахассисларнинг энг биринчиси, илк мусулмон оптик докторидир”. Ж.Т. де Бауэр эса, уни “ўрта асрдаги энг қимматли, энг обрўли математик ва физик”, дейди.\nДарҳақиқат, у Рожер Бэкондан тортиб, Леонардо да Винчи ва Кеплерга қадар, бир қанча Ғарб ва Шарқ олимларига фойдали бўлди. Ғарбликларнинг ўзлари унинг сояси остида телескоп, микроскопларни кашф қилганларини таъкидлайдилар.\n- Ибн Сино (980-1037) ва унинг “Ал – Қонун” китоби нафақат Ислом оламида, балки европада ҳам тиббиётнинг асоси бўлган. Бу китоб олти юз йил давомида европадаги университетларнинг ўқув қўлланмаси бўлган. Ибн Сино европаликларнинг тан олишларича 29 та илмда ихтирочи бўлган.\n- Жобир ибн Ҳаййон Жон Далтон, Отто Ханн, Эндрю Ферми, Алберт Эйнштейндан 1000 йил олдин атом устида тадқиқот ўтказган, илк марта “термоядровий куч” фикрини айтган, атом парчаланиши ва бомба шиддатини тасвирлаган.\nСобит ибн Қурра (835-902) биринчи марта анестезинни топган, Али ибн Исо (XI аср) эса уни илк бор кўз жарроҳлигида қўллаб, бу ҳақда мустақил асар ёзган. Бироқ бу кашфиёт 1850 йилда Жанкайга тегишли бўлиб кетди. “Дифференциал ҳисоб”ни ҳам Ньютондан анча олдин, тўққизинчи асрда Собит ибн Қурра кашф қилган.\n- Розий (864-925) бир қанча касалликларни, жумладан ветряная оспа и лихорадкани кашф қилган ва даволаган.\n- Иброҳим Жассор (1009 в.қ.) 1000 олдин мохов касаллигининг сабабини топган ва даволаган.\n- Ибн Хатиб (1313-1374) илмий асосда холера касаллигининг юқимли эканини топган.\n- Илк расадхона ва астрономик марказ Хожа Носириддин Тусий (1201-1274) томонидан қурилган.\n- Абу Маъшар (785-886) илк бор сувнинг кўтарилиш ва пасайишини кузатиб, асар ёзган.\n- Ибн Рушд (1126-1198) биричи бўлиб, функции ретины — глазной ткани кашф қилган.\n- Машҳур кўз табиби Али ибн Ийсонинг “Тазкира” номли китоби бир неча юз йил давомида ўз соҳасининг ягона илмий манбаси бўлиб келган. Муаллиф ўзининг бу китобида 130 хил кўз хасталигини баён қилган.\n- Абу Райҳон Беруний ер ўз ўқи атрофида ва қуёш атрофида айланишини исботлади. Ҳиндистоннинг Нанда шаҳри яқинида илмий текшириш олиб бориб ер юзи майдонини ҳисоблаб чиқди. Бу борада ишлатиладиган услуб европада “Беруний услуби” деб аталади.\n- Баттонийнинг қуёш йили узоқлиги бўйича ҳисоби ҳозирги ҳисоблардан 24 сония фарқ қилади, холос.\n- Ибн Байтор (1190—1248) ўз китобида 1400 та доривор ўсимликларни хусусиятларини ёзган. Унинг бу асари доришунослик бўйича асосий манба бўлган.\n- Ибн Сарафиюн Суҳроб “Китабу ажааиби ақолиймис сабъа” – Етти иқлим ажойиботлари китоби – асарини ёзиб, жадваллар тузиб, ер куррасидаги денгизлар, шаҳарлар, ороллар, тоғлар, кўллар ва бошқаларни аниқлаб исмларини атаб чиқди.\n- Мағрибистонлик машҳур олим Муҳаммад ибн Батута ислом оламининг аввалидан охиригача – айланиб чиқди. Катта илмий асар ёзди. 120 700 км масофани босиб ўтганинг ўзи Ибн Батутанинг кимлигини билдиради.\n- Али ибн Аббос (994 в.э.) биринчи бўлиб саратон хасталигига оид жарроҳлик амалиётини ўтказган. Унинг “Китабул Мааликий” номли қомусий асарий бугунги кунда ҳам аҳамиятли ҳисобланади.\n- Халифа Ҳорун Рашиднинг вазирининг ўғли Ибн Фазл 794 йилда, Бағдодда дунда биринчи қоғоз ишлаб чиқариш корхонасини ишга туширди. Бундан 6 йил ўтиб худди шундай корхона Мисрда, 950 йилда Андалусда ишга туширилди. Европада биринчи пайдо бўлган қоғоз charta damascaena – Дамашқ варағи – деб номланган.\n- Абулизз Исмоил ибн Жазарий (1136-1206) ўзининг “Китобул ҳиял” асарида Чарльз Бабакдан илгари компютер мантиІига оид назарий фикрлар билдириб, кибернетикага асос солган. Автоматик силиндр, автоматик жґмрак ва графинни илк бор ясаган. Клапанли насос ясаган. Шунингдек, сув кўтарадиган машиналар, сув соатлари, мусиқали автоматлар ва бошқа нарсаларни ясаган. Абулизз Исмоил ибн Жазарий сирли рақамли қулф, гибрид компас, ёғочни лиминатлаш кабиларни ҳам ихтиро қилган.\n«Олам ва одам, дин ва илм» китоби асосида тайёрланди\n08:00 / 22.05.2020 469\n13:00 / 21.05.2020 1232\nДинни барпо қилинглар, унда тафриқага тушманглар (иккинчи мақола)\nИслом давлати соясида яшаётган ғайридин киши учун бундан ҳам ортиқ кафолат бўлиши мумкинмиБу маънода Расулуллоҳ соллаллоҳу алайҳи васалламнинг.Ким аҳли давоми...\n771 17:05 / 26.08.2019\nСалб юришларида мусулмонлар шифохонасида даволанган француз беморининг отасига ёзган мактуби\nСалб юришларида йиқилиб, майиб бўлиб мусулмонлар шифохонасида даволанган француз беморининг отасига мусулмонлар шифохонаси ҳақида ёзган мактуби ҳозиргача давоми...\n1338 08:30 / 11 апрель\nМулоҳаза: Дин барчамизники эмасмиди?\nБиз битта калима .Лаа илааҳа иллаллоҳ, калимаси билан бу динни танладик. Битта жаннатни орзу қилмоқдамиз. Бир хил ибодатни адо этмоқдамиз. Қибламиз, амалимиз бир давоми...\n542 15:00 / 18 февраль\nОвруполик салбчилар китоб қадрини қаердан билсинлар\nИлм бор ерда китоб кўпаяди. Китоб бор ерда илм ривожланади. Ҳозиргача ҳар бир жамиятдаги китоблар ва уларга бўлган муносабат ўша жамият аъзоларининг илмга бўлган давоми...\n832 11:30 / 03.03.2020


Ўзбекистон U-17 бош мураббийи пойтахт ва водийдан сўнг Бухоро ва Қашқадарё вилоятларига сафар уюштиради\n29 август, 2018, 14:41\nХабарингиз бор, Отабек Ғуломхўжаев Ўзбекистон U-17 терма жамоасига масъул этиб тайинланган эди. Ушбу мутахассис бошқарувидаги Ўзбекистон U-17 терма жамоаси келаси йил U-18 термаси сифатида ёшлар ўртасидаги Осиё Чемпионатининг саралаш турнирида иштирок этади.\nАйни пайтда Отабек Ғуломхўжаев Ўзбекистон U-17 терма жамоаси таркибини шакллантириш борасида иш олиб бормоқда. Мураббий терма жамоага номзод футболчилар ўйинларини кузатмоқда. 150 нафардан зиёд иқтидорли футболчилар рўйхатини ҳамда йил якунига қадар бўлган иш режасини ЎФАга тақдим этган Отабек Ғуломхўжаев август ойи аввлида Тошкент, Қўқон ва Наманган шаҳарларида терма жамоага номзод ўйинчилар иштирокидаги учрашувларни бориб кўрган эди.\nЭнди мутахассис Бухоро ҳамда Қарши шаҳарларида ҳам терма жамоага номзод футболчилар ўйинларини кузатади. Эртага “Бухоро” жамоасининг U-18 ҳамда ёшлар таркиби ўртасида ўртоқлик ўйини бўлиб ўтади. Индинга эса Қарши шаҳрида “Насаф” ва “Машъал” жамоаларининг 2001-2002 йилларда таваллуд топган футболчилари иштирокида ўртоқлик ўйини ўтказилади. Мана шу учрашувлар давомида Отабек Ғуломхўжаев ҳамда унинг мураббийлар штаби терма жамоага номзод бўлган ўйинчилар ҳаракатини кузатиш имкониятига эга бўлишади.\nТаъкидлаш жоизки, ушбу ёш тоифасидаги терма жамоамиз келаси йил U-18 термаси сифатида ёшлар ўртасидаги Осиё Чемпионатининг саралашида иштирок этади. Олдинда шунингдек, 2020 йил U-19 Осиё Чемпионатининг финал босқичи, 2021 йилда эса ёшлар ўртасидаги U-20 Жаҳон Чемпионати каби нуфузли мусобақалар мавжуд. Мазкур турнирларга муносиб ҳозирлик кўриш мақсадида йил сўнггига қадар Отабек Ғуломхўжаев жамоаси халқаро турнирда иштирок этиши ҳам кўзда тутилган. Жумладан, шу йилнинг 10-15 октябрь кунлари Испаниянинг Малага шаҳрида халқаро мусобақа бўлиб ўтади. Отабек Ғуломхўжаев бошчилигидаги терма жамоа мазкур мусобақада Франция, Бельгия ва Шотландиянинг U-21 терма жамоаларига қарши баҳс олиб боради.


Хитой миссияси сайловларда Ўзбекистон ОАВ фаоллигига урғу берди\nХитойнинг Ўзбекистон Республикаси Президентлик сайловларидаги кузатув миссияси раиси Вай Го Шен матбуот марказида сайлов натижалари бўйича ҳисобот берди. У ХХРнинг 20 нафар кузатувчиси Тошкент шаҳри ва Ўзбекистоннинг турли вилоятларидаги 77 сайлов участкасида бўлганини таъкидлади.\nВай Го Шен юртимиздаги Ўзбекистон Республикаси Президенти сайловларига тайёргарликни юксак баҳолади. Сайловдаги барча жараёнларнинг қонунчиликка тўла мувофиқ, профессионал тарзда ўтганлигини маълум қилди.\nШунингдек Хитой делегацияси сайлов олди кампанияларига алоҳида эътибор қаратди. Ҳар бир партия номзоди ҳақида ўз вақтида тенг маълумотлар бериб борилганлиги таъкидланди. Ўзбекистон ОАВ фаоллигига урғу берилди.\n"Ўзбекистон Республикаси Президенти сайловлари демократия ва ошкоралик тамойилларига тўлиқ мувофиқ равишда ўтказилди", - деди ХХР делегацияси раиси.\nВай Го Шен сайловларни кузатиш жараёнида яратилган имкониятлар учун Марказий сайлов комиссиясига ўз миннатдорчилигини билдирди.\nВай Го Шен


27 май 2020, Тошкент вақти: 11:02\nРоссиянинг Ульяновск шаҳридаги Суворовчилар ҳарбий билим юртида эхиноккокоз билан касалланган курсантлар нос чеккан бўлиши ҳам мумкин. Бу ҳақда терговчиларнинг баёнотларига таяниб Россиядаги ахборот воситалари хабар қилди.\nҲарбий мактабда содир бўлган оммавий заҳарланиш сабаблари тўғрисида гапирган терговчилар фикрича, ўқувчилар “нос таркибида мавжуд... товуқ ва туя ахлатидан” заҳарланган бўлиши мумкин.\nБироқ, заҳарланган 52 курсантнинг ота-оналари фарзандларига касаллик сифатсиз овқатдан юққанига ишонмоқда.\n"Носга ҳайвонлар ахлати қўшилади!"\nУльяновскда эхинококкоз билан заҳарланган ва ҳозирда шифохонага ётқизилган Суворов ҳарбий билим юрти курсантлари нос чеккан бўлиши мумкинлиги тўғрисидаги иддаолар Россиянинг “Известия” газетасида пайдо бўлди.\nНашр журналистлари ўз тахминларини “терговга яқин бўлган манба” маълумотларига таяниб ёзаётганини маълум қилди.\n“Агарда носвой таркибига ҳақиқатан ахлат солинса, унда касаллик айнан шундан тарқаган бўлиши мумкин”, деб хулоса чиқарган “Известия”нинг тиббиёт доираларидаги бошқа манбаси.\nКурсантларнинг ота-оналари билим юртида касалланган болалар сони 52 кишига етганини ҳисоблаган бўлса, Россия Мудофаа вазирлиги касалланганлар сони 26 киши эканини айтмоқда.\nЛентасимон паразит ҳисобланган эхинококк қурти курсантларнинг жигар, ўт, ўпка ва бошқа тана аъзоларини заҳарлагани январь охирларида аниқланди.\nБироқ, ота-оналар расмийлар тарқатаётган бу гап-сўзларга асос йўқлигини гапирмоқда.\n10 синфда ўқиётган боланинг онаси Елена фарзандини бу билим юртидан олиб кетганини айтди:\n- Болалар доимо бу ерда берилаётган озиқ-овқат сифатсизлигидан шикоят қилиб келарди – овқатдан қурт, соч, мих чиқишини, столлардан исқирт латта ҳиди анқишини гапирганда биз ишонмас эдик. Уларга берилган ички кийимларнинг йиртиқ-ямоқлиги ёки ботинкаларининг дабдаласи чиқиб кетганини гапирмасам ҳам бўлади! Бу Россиянинг элита гвардия билим юрти ҳисоблангани учун болаларимизнинг шикоятларига ишонгимиз келмасди.\nСуҳбатдош вояга етмаган ўғли Россия армиясини “жаҳаннам” деб аташидан хафа бўлганини ҳам эслади.\nТиббиёт мутахассислари эхиноккок ташқи муҳитнинг барча ўзгарувчан шароитларига мослаша оладиган ўта хавфли қурт эканини айтар экан, у одам организмининг истаган жойига кириб бориши ва тухум қўйиши мумкинлигидан огоҳлантириб келади. Шифокорлар эхиноккок билан бундай оммавий тарзда касалланиш илгари кузатилмаганига ҳам эътибор қаратмоқда.\nМудофаа вазирлигининг Бош паразитологи Сергей Козлов бу масалада фикр билдираркан, бундай деди:\n- Тахминлар кўп, аммо мен “болалар айнан ёмон овқатдан заҳарланди”, дея олмайман. Тергов ишлари натижаларини ҳозирча билмаймиз.\nРоссельхознадзор ва бошқа қатор идоралар носдан заҳарланиш тўғрисидаги версияга ҳатто тўхталмасдан, Суворов билим юртидаги ҳодиса антисанитария ҳолатлари билан боғлиқлигини алоҳида урғулади.\nКасалланган болалардан бирининг отаси Сергей Кузнецов тафтиш учун тузилган комиссия охир-оқибат “ё итларни, ё болаларнинг ўзларини айбдор қилади”, дея тахмин қилди.\nМуҳожирлар носни "баклашка"да Россияга олиб киради\nРоссияда ишлаб чиқарилиши тақиқланган маҳсулот\nСуворовчилар билим юртида содир бўлган оммавий касалланиш ва бошқа балоларга сабабчи қилиб кўрсатилиб келадиган носни Россияга одатда марказий осиёлик меҳнат муҳожирлари олиб келади.\nСўнгги йилларда нос чекиш одати миллионлаб меҳнат мигрантларидан рус ёшларига ҳам юққани, натижада Россияда носга бўлган талабни ортгани кузатилмоқда.\nРоссия носни мамлакатга олиб кириш, мамлакатнинг ўзида ишлаб чиқаришни қонунан тақиқлаган. Россияга нос олиб кирган шахс ушланган тақдирда маъмурий жазога тортилиши мумкин.\nНосга нисбатан Россия ҳукумати олиб бораётган чекловларга қарамасдан, мамлакатда нос ишлаб чиқарувчи яширин цехлар мавжудлиги тўғрисида маълумотлар бор.\nНос Россия шаҳарларининг асосан меҳнат муҳожирлари гавжум бўлган жойларида, майда хусусий дўкон ва бозорларда сотилади. Россияга ишлагани келаётган ўзбек муҳожирлари ўзлари билан идишларга босиб солинган нос олиб келадилар.\nБирмунча вақт олдин Россия Давлат Думасининг айрим депутатлари носни наркотик модда деб тан олинишини қонунийлаштирмоқчи бўлишган эди.\n2019 йилнинг январи охирларида Москвада марказий осиёлик муҳожирлар ижарага олган омборхона ва квартирадан 1,5 тонна нос мусодара қилинган эди.\nНоснинг зарарини Жаҳон соғлиқни сақлаш ташкилоти ўрганадиган бўлди\nОренбургда 12,5 тонна нос олиб ўтишга уринган тўрт ўзбекистонлик ушланди


Путин қанча даромад олгани маълум бўлди\nПутиннинг 2021 йилдаги даромади 10,202 миллион рублни ташкил қилди.\nТОШКЕНТ, 16 апр — Sputnik. Россия президенти Владимир Путин 2021-йилда 10,2 миллион рубл миқдоридаги даромадни декларация қилди, бу ўтган йилгидан деярли 200 минг рублга кўп. Тегишли ҳужжат Кремл сайтида эълон қилинди. РИА Новости.Аввалгидек, Путиннинг декларациясида шахсий эгалигидаги кўчмас объект - 77 кв.м квартира ва гараж, фойдаланишдаги яна бир кўчмас мулк - 153,7 кв.м квартира, гараж 18 кв.м қайд этилган. Иккита автомобил: ГАЗ М21 ва “Нива”, шунингдек, “Скиф” тиркама.2020 йилда Путин 9,994 миллион рубл, 2019 йилда 9,726 миллион, 2018 йилда эса 8,648 миллион рубл ишлаб топган.2017 йилда президентнинг даромади 18,7 миллион рублни ташкил қилган. Ўсишга 1,5 минг квадрат метрлик ер участкасининг сотилгани сабаб бўлган. 2015-2016 йилларда давлат раҳбари 8,9 миллион рубл, 2014 йилда эса 7,654 миллион рубл даромад қилди.\nТОШКЕНТ, 16 апр — Sputnik. Россия президенти Владимир Путин 2021-йилда 10,2 миллион рубл миқдоридаги даромадни декларация қилди, бу ўтган йилгидан деярли 200 минг рублга кўп. Тегишли ҳужжат Кремл сайтида эълон қилинди. РИА Новости.\nАввалгидек, Путиннинг декларациясида шахсий эгалигидаги кўчмас объект - 77 кв.м квартира ва гараж, фойдаланишдаги яна бир кўчмас мулк - 153,7 кв.м квартира, гараж 18 кв.м қайд этилган. Иккита автомобил: ГАЗ М21 ва “Нива”, шунингдек, “Скиф” тиркама.\n2020 йилда Путин 9,994 миллион рубл, 2019 йилда 9,726 миллион, 2018 йилда эса 8,648 миллион рубл ишлаб топган.\n2017 йилда президентнинг даромади 18,7 миллион рублни ташкил қилган. Ўсишга 1,5 минг квадрат метрлик ер участкасининг сотилгани сабаб бўлган. 2015-2016 йилларда давлат раҳбари 8,9 миллион рубл, 2014 йилда эса 7,654 миллион рубл даромад қилди.


Спорт ва маданият иншооти қурилиши билан танишиш\nДата публикации\tПросмотров: 1780\nСуғд вилояти Раиси Ражаббой Аҳмадзода Спитамен ноҳиясига уюштирган иш сафари доирасида Навкат шаҳарча жамоатида уч қаватли марказий кутубхона ва миллий музей биноси қурилишида ишларнинг бориши билан танишди.\nБино лойиҳаси билан танишув пайтида вилоят Раиси мутахассислар ва масъулларга иншоот лойиҳасини замонавий жиҳатдан қайта кӯриб чиқиш ва тайёрлаш топшириғини берди. Ражаббой Аҳмадзода марказий кутубхонада турли тадбирлар ӯтказиш учун ҳам зарурий шароит яратилиши лозимлигини айтди.\nАйтиш лозимки, жорий йилда кутубхона ва музей қурилиши билан бир қаторда Навкат шаҳарча жамоатидаги «Чашма» марказий стадиони ҳам қайтадан қурилади. Стадионнинг янги лойиҳаси билан таништирув чоғида вилоят Раисига стадиондаги ӯриндиқлар сони келгусида 8 мингга етказилиб, стадион ҳудудидаги ерлар ҳисобидан унинг майдони кенгайтирилиши ва ёрдамчи иншоотлар ҳам қурилиши ҳақида маълумот берилди.\nВилоят Раиси лойиҳа билан танишгандан кейин спорт иншоотини қайтадан қуриш талабга кӯра олиб борилиши лозимлиги ва бу йӯналишда вилоят давлат ҳокимияти ижроия органи томонидан зарурий ёрдам кӯрсатилишини таъкидлади.\nШунингдек, вилоят Раиси Ражаббой Аҳмадзода ноҳиядаги Куруш қишлоқ жамоатида Маданият қасрининг қайта қурилиши ва таъмирлаш ишлари билан ҳам танишди. Куруш қишлоқ жамоатидаги Маданият қасри ӯтган асрнинг 70-йилларида бунёд этилиб, йиллар ӯтиши билан анча эскирган. Бу бино давлат Истиқлолиятининг 30 йиллиги муносабати билан олиб борилаётган ободончилик ва бунёдкорлик ишлари доирасида вилоят давлат ҳокимияти ижроия органининг қӯллаб-қувватлаши билан таъмирдан чиқарилади.\nРажаббой Аҳмадзода танишув асносида масъулларга маданият иншоотини безаш, бино ичида ҳунар ӯрганиш марказлари ва тикувчилик цехини ташкил этиш юзасидан кӯрсатма ва топшириқлар берди.


ИнтерФУТБОЛ :: Плетикоса, Осинов, Калачев, Шомуродов орзуингиздаги «Ростов»!\nПлетикоса, Осинов, Калачев, Шомуродов орзуингиздаги «Ростов»!\n«СЭ» нашри бир четдан Россия клубларининг охирги 20 йилликдаги рамзий терма жамоасини тузиб чиқмоқда. Газета журналистлари «Ростов»нинг XXI асрдаги орзу мисоли таркибини шакллантиришда ҳамюртимиз Элдор Шомуродовга ҳам алоҳида эътибор қаратишди, албатта. Миллий жамоамиз вакили рамзий жамоа ҳужум чизиғида собиқ футболчи Дмитрий Кириченко билан тандем ҳосил қилди.\n- Мана, «Ростов» ҳеч кимга сездирмай, Россия топ-клублари қаторига қўшилиб олди. Албатта, Дон бўйи клубининг ўзига яраша тарихи бор ва бемалол унинг охирги 20 йилликдаги рамзий жамоасини тузиш мумкин. Бинобарин, «Ростов» охирги мавсумларда яққол ўсди, ўртамиёна, ҳаттоки, лигадан тушиб кетмаслик учун курашадиган клубдан медаллар, мамлакат кубоги ва еврокубоклар йўлланмасига даъвогарлик қиладиган аҳил дружинага айланди.\nРостовликлар орзу жамоаси дарвозасига икки нафар номзод бор - украиналик Илья Близнюк ва хорват Стипе Плетикоса. Биринчиси жорий асрнинг бошида эски «Ростсельмаш» етакчиларидан бири эди. Бироқ айнан Плетикоса даврида жамоа янги даражага чиқиб, узоқ кутилган совринни қўлга киритганини унутмаслик керак. Шунинг учун рамзий жамоага айнан хорватиялик кипер танланди.\nИкки марказий ҳимоячи — Сесар Навас ва Мэттью Бут. Бу новча футболчилар бўйини қўшсак, деярли 4 метрга етади (197+199 см.). Лекин энг асосийси, ҳар иккиси фақат «иккинчи қават» эмас, пастда ҳам муносиб ўйнаган. Айниқса, Навас «Ростов»да ёрқин из қолдирган. Ҳимоянинг чап тарафига қаранг - унутилган қизиқарли футболчи. Душан Анжелкович — «Црвена Звезда» тарихида муҳим жой эгаллаган ижрочи, Сербиянинг 3 карра чемпиони. Тўғри, у «Ростов»да чинакамига нур сочмаган, шундай бўлсада, «СЭ» талқини бўйича 2009 йили Россия чемпионатининг энг яхши чап қанот ҳимоячиси бўлган.\nЯрим ҳимоя - максимал даражада афсона! Таянч ярим ҳимоячилар жуфтлиги Александр Гацкан ва Михаил Осинов ҳақиқий футболнинг ҳар қандай фанати учун «топилма» саналишган. Уларнинг ўнг томонида Тимофей Калачев бор. Шу учлик «Ростов»да биргаликда жами 720та ўйин ўтказган. Фантастика. Алексей Ионов қарама-қарши қанотда. Замонавий тўпурар Элдор Шомуродов ўткир ҳужумчи ролида дарвозани нишонга олиш пайида. Албатта, туғма голеадор Дмитрий Кириченко ҳам шу ерда. Ажойиб жамоа, тўғрими? Нима, савияли плеймейкер йўқми? Ана Кристиан Нобоа турибди. Захира ҳам жойида - савияли ҳужумчилар - Игорь Лебеденко ва Сардор Азмун, орқа чизиқ учун эса Иван Новосельцев...